open-index/open-wikipedia-markdown huggingface dataset:
သံတူထပ်ဆင့် (ဂ)

ဂဃဏန၊ ကမူးရှုးထိုး၊ ဂမန်းဂတန်း၊ ဂယောက်ဂယက်၊ ဂလေဂချေ၊ ဂလန်ဂလား၊ ဂုဏ်ချင်းဂုဏ်ပြိုင်။
## ရင်းမြစ် 
* မြန်မာစာ ဆန့်ကျင်ဘက် ဝေါဟာရများ၊ ငွေဒေါင်းဖြူ၊ အောက်တိုဘာလ ၁၉၇၆။
* ဇောင်း၏ မြန်မာစာ မြန်မာစကားဘလော့ဂ် http://myanmarsar.zaung.net/2009/12/blog-post_4111.html
မို့မို့မြင့်အောင်

**မို့မို့မြင့်အောင်** (၁၉၆၀ ခု၊ မေလ ၂၅ မွေး) သည် မြန်မာ့ ရုပ်ရှင် ထူးချွန်ဆု ငါးဆုရ မြန်မာအမျိုးသမီး သရုပ်ဆောင်တစ်ဦး ဖြစ်သည်။

## ငယ်ဘဝ 
သရုပ်ဆောင်နှင့် ဒါရိုက်တာ ဦးမြင့်အောင်၊ ဒေါ်သန်းရင်တို့မှ ၁၉၆၀ ပြည့်၊ မေလ ၂၅ ရက်တွင် ရန်ကုန်တိုင်း၊ တာမွေမြို့နယ်၊ ကျောက်မြောင်းရပ်၌ မွေးသည်။ မွေးချင်း ၅ ယောက်အနက် အငယ်ဆုံး ဖြစ်သည်။ အမည်ရင်းမှာ မြင့်မြင့်ခိုင် ဖြစ်သည်။ ငယ်မည်မှာ မွှေးမွှေး ဟူ၏။ 

အထက(၁) တာမွေ ၌ ပညာသင်သည်။ တက္ကသိုလ်ဝင်တန်းကို အကြိမ်ကြိမ်ဖြေဆိုသော်လည်း အနုပညာနယ်၌ အချိန်ကုန်လိုသောစိတ်ကြောင့် မအောင်မြင်ခဲ့ပေ။ 

## အနုပညာ လှုပ်ရှားမှု 
၁၉၇၉ ခုထွက် ကျော်ဟိန်းနှင့်တွဲရိုက်သည့် *မွန်းတည့်ချိန်တွင် နေဝင်သည်*  ဇာတ်ကားနှင့် နာမည်ရလာသည်။ ၁၉၈၄ ခု၊ အကယ်ဒမီရပြီးနောက် ထိပ်တန်းစာရင်းဝင် ဖြစ်သွားသည်။ 

## ဆုရ ဇာတ်ကားများ 
## ကိုးကား
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ရတနာပုံတက္ကသိုလ်

**ရတနာပုံတက္ကသိုလ်**သည် မန္တလေးတိုင်းဒေသကြီး အမရပူရမြို့နယ်ရှိ တောင်သမန်အင်းအနီးတွင် တည်ရှိသော ဝိဇ္ဇာနှင့်သိပ္ပံတက္ကသိုလ်တစ်ခုဖြစ်သည်။

## သမိုင်းကြောင်း
ရတနာပုံတက္ကသိုလ်အား ၂၀၀၀ ခုနှစ်တွင် မန္တလေးမြို့တောင်ပိုင်း အမရပူရမြို့နယ်တွင် ရတနာပုံကောလိပ်အဖြစ် စတင်ဖွင့်လှစ်ခဲ့သည်။ ရတနာပုံတက္ကသိုလ်တွင် မန္တလေးမြို့နှင့် အနီးအနားရှိ မြို့များမှ ကျောင်းသား၊ ကျောင်းသူများ လာရောက်တက်ရောက်ကြသည်။ ၂၀၀၃ ခုနှစ်တွင် ရတနာပုံကောလိပ်မှ ရတနာပုံတက္ကသိုလ်အဖြစ် အဆင့်မြှင့်တင်ခဲ့သည်။ ရတနာပုံတက္ကသိုလ်၏ ပထမဦးဆုံး ဘွဲ့နှင်းသဘင်အခမ်းအနားကို ၂၀၀၃ ခုနှစ် ဇန်နဝါရီလတွင် ကျင်းပခဲ့ပြီး ကျောင်းသား၊ ကျောင်းသူ စုစုပေါင်း ၄၄၁၈ ဦးကို သက်ဆိုင်ရာဘွဲ့များ အပ်နှင်းခဲ့သည်။

## သင်တန်းနှင့်ပေးအပ်သောဘွဲ့များ
ရတနာပုံတက္ကသိုလ်(မန္တလေး)တွင် မြန်မာစာ၊ အင်္ဂလိပ်စာ၊ သမိုင်း၊ ပထဝီဝင်၊ စီးပွားရေးပညာ၊ ဒဿနိကဗေဒ၊ စိတ်ပညာ၊ အရှေ့တိုင်းပညာ၊ ရှေးဟောင်းသုတေသနပညာ၊ စာကြည့်တိုက်နှင့်သုတပညာ၊ မှတ်တမ်းနှင့်မော်ကွန်းစီမံခန့်ခွဲမှုပညာ၊ နိုင်ငံတကာ ဆက်ဆံရေးပညာ၊ ဥပဒေပညာ၊ သင်္ချာ၊ ကွန်ပျူတာသိပ္ပံပညာ၊ ဓာတုဗေဒ၊ ဇီဝဓာတုဗေဒ၊ ကုန်ထုတ်ဓာတုဗေဒ၊ ရူပဗေဒ၊ နျူကလိယရူပဗေဒ၊ ရုက္ခဗေဒ၊ အဏုဇီဝဗေဒ၊ သတ္တဗေဒ၊ ဘူမိဗေဒ၊ မနုဿဗေဒဘာသာရပ်တို့ကို တက်ရောက်လေ့လာ သင်ယူနိုင်သည်။ ရတနာပုံတက္ကသိုလ်တွင် ဝိဇ္ဇာနှင့်သိပ္ပံဘွဲ့များအပြင် မဟာဘွဲ့သင်တန်းများလည်း တက်ရောက်နိုင်သည်။ ဝိဇ္ဇာနှင့်သိပ္ပံဘွဲ့များအတွက် သင်တန်းကာလ ၄ နှစ်ဖြစ်ပြီး ဂုဏ်ထူးတန်းတက်ရောက်ခွင့်ရပါက နောက်ထပ် တစ်နှစ် ထပ်မံတက်ရောက်ရပြီး မဟာဘွဲ့သင်တန်းအတွက် နောက်ထပ် ၂ နှစ် တက်ရောက်ရမည်ဖြစ်သည်။

## ရတနာပုံ တက္ကသိုလ် နှင့် ၂၀၂၅ ‌‌‌ငလျင် 
၂၀၂၅ ခု မတ်လ ၂၈ ရက်တွင် လှုပ်ခပ်သော ၇.၇ မက်ဂနီကျု ပြင်းအားရှိ ငလျင် ‌ကြောင် မန်းလေး မြို့ နှင့် စစ်ကိုင်းမြို့ရှိ လူနေအိမ် အဆောက်အဦ၊ သာသနိကာ အဆောက်အဦများ၊ ကျောင်းများ အပါ အဝင် များစွာ ပျက်စီးခဲ့ရသည်။https://www.britannica.com/event/Myanmar-earthquake-of-2025

## ဓာတ်ပုံများ 

File:Yadanabon University.jpg|ရတနာပုံတက္ကသိုလ်

## ကိုးကား
ရှမ်းခေါက်ဆွဲ

ရှမ်းခေါက်ဆွဲသည် ရှမ်းရိုးရာ အစားအစာတစ်မျိုးဖြစ်သည်။ ရှမ်းခေါက်ဆွဲတွင် ခေါက်ဆွဲဖတ်ကို မူတည်၍ အမျိုးအစားကွဲပြားသည်။ ဆန်စီး၊ ဆန်ဖွယ်(ရေစိမ်)၊ တိုဟူးပျော့ ဟူ၍ကွဲပြားပြီး အသုပ်၊ အရည်ဖျော်ဟူ၍ ကြိုက်နှစ်သက်သလို သုံးဆောင်ကြသည်။ ရှမ်းခေါက်ဆွဲကို ကြက်သား၊ ဝက်သားနှင့် သက်သတ်လွတ် အမျိုးမျိုး ပြုလုပ်စားသုံးကြသည်။

## သက်သတ်လွတ် ရှမ်းခေါက်ဆွဲ ပြုလုပ်နည်း 
ပါဝင်သော ပစ္စည်းများမှာ ဆန်ခေါက်ဆွဲ (Kway Teow)၊ ပဲငါးပိ (Chilli bean sauce)၊ ခရမ်းချဉ်သီး၊ ကြက်သွန်နီ၊ ပဲပြားနှင့် ကြက်သွန်ဖြူဆီတို့ ဖြစ်သည်။

ကြက်သွန်ဖြူဆီ လုပ်ရန် ဆီပူတွင် ကြက်သွန်ဖြူ လှီးပြီးသား များကို ထည့်ကြော်၍ ကြက်သွန်ဖြူဆီချက်လုပ်ပါ။ ကြက်သွန်ဖြူ ရွှေဝါရောင် သန်းလာလျှင် မီးဖိုမှ ချပြီး ဆီထဲသို့ ငရုတ်ကောင်းမှုန့် (Black Pepper)  အနည်းငယ်ထည့်ထားပါ။

### ခေါက်ဆွဲ အနှစ်ချက်နည်း 
ဆီပူလာလျှင် လှီးထားသော ကြက်သွန်နီကို ကြော်ပါ။ ကြက်သွန် နွမ်းသွားလျှင် ခရမ်းချဉ်သီး ထည့်ကြော်ပါ။ ပဲငါးပိ စတီးဇွန်း ၂ဇွန်းခန့်၊ ဆား၊ အချိုမှုန့်ထည့်ပြီး ရေအနည်းငယ် ရော၍ ခဏအဖုံးအုပ်ထားပါ။ ခရမ်းချဉ်သီး ကြေသွားလျှင် လှီးထားသော ပဲပြား အတုံးလေးများကို ရောလိုက်ပါ။ ဆီပြန်လာလျှင် ရသည်။

### ခေါက်ဆွဲ ပြင်နည်း 
ခေါက်ဆွဲ ကို တစ်ပွဲစာ ထည့်ပါ။ ဆား၊ အချိုမှုန့်၊ ပဲငံပြာရည် (ကြာညို့) အနည်းငယ် ထည့်ပါ။ ကြက်သွန်ဖြူဆီ ထည့်ပါ။ ခေါက်ဆွဲအနှစ် ထည့်ပါ။ နောက်ဆုံးတွင် ထောင်းထားသော မြေပဲဆံ ဖြူးပြီး နယ်စားနိုင်သည်။ မုန်ညင်းချဉ် ထည့်၍ စားသုံးနိုင်ပေသည်။
ဗုဒ္ဓဘာသာပွဲတော်များ

*ကဆုန်လပြည့် ဗုဒ္ဓနေ့
* နယုန်လပြည့်နေ့
* ဝါဆိုလပြည့်နေ့
* ဝါခေါင်လပြည့် မေတ္တာအခါတော်နေ့
* သီတင်းကျွတ်လပြည့် အဘိဓမ္မာအခါတော်နေ့
* တန်ဆောင်မုန်းလပြည့် သာမညဖလအခါတော်နေ့
* တပေါင်းလပြည့် သဲပုံစေတီပွဲတော်
လပြည့်

**လပြည့်** ဆိုသည်မှာ လကမ္ဘာ၏ပုံသဏ္ဌာန် အဝိုင်းစက်ဆုံး အနေအထားကို ခေါ်ဆိုသည်။ မြန်မာပြက္ခဒိန်အရ လသည် ၂၉ရက် တစ်လှည့် ရက်၃၀ တစ်လှည့် လပြည့်အခြေအနေသို့ရောက်သည်။ မြန်မာ ဗုဒ္ဓဘာသာဝင်တို့သည် လပြည့်နေ့တွင် ဥပုသ် သီတင်းသီလ ဆောက်တည်ကြသည်။

ကဏ္ဍ:လေ့လာရေး နက္ခတ္တဗေဒ
ထိခြင်းငါးပါး

ဗုဒ္ဓဘာသာဝင် မြန်မာလူမျိုးတို့၏ ရှိခိုးဦးချရာတွင် လိုက်နာအပ်သော အပြုအမူဖြစ်သည်။ မြေပြင် သို့မဟုတ် ကြမ်းပြင်ပေါ်၌ ကိုယ်အင်္ဂါ အစိတ်အပိုင်း ငါးမျိုးကို တည်စေလျက် ဦးခိုက်ဝပ်တွားခြင်း ကို ထိခြင်းငါးပါးဖြင့် ရှိခိုးခြင်းဟု ခေါ်ဆိုသည်။ ထိခြင်းငါးပါးကို တည်ခြင်းငါးပါးလည်း ခေါ်ဆိုကြသည်။ မြေပြင် သို့မဟုတ်ကြမ်းပြင်ပေါ်၌ -
:(က) ဒူးနှစ်ဘက်တည်နေစေရမည်။
:(ခ) တံတောင်ဆစ်တိုင်အောင် လက်နှစ်ဘက်ကို တည်နေစေရမည်။
:(ဂ) နဖူးကိုတည်နေစေရမည်။
ဤကိုယ်အင်္ဂါ ငါးမျိုးကို အညီအညွတ်ပြု၍ ရှိခိုးမည့်ဘက်သို့ ရှေးရှုညွှတ်သောအားဖြင့် ဝပ်တွားဦးခိုက်ရမည်။ အစီအစဉ်အားဖြင့် ဖော်ပြရပါက အမျိုးသားများအနဖြေင့် -
:(က) ရှေးဦးစွာ ရှိခိုးမည့်ဘက်သို့ မျက်နှာမူပြီး ဆောင့်ကြောင့်ထိုင်ရမည်။
:(ခ) လက်အုပ်ကို နဖူးအထိ မြှောက်ချီရမည်။
:(ဂ) ထို့နောက် ဒူးထောက်ချလိုက်ရမည်။
:(ဃ) လက်အုပ်ကို မြေပြင် ကြမ်းပြင်သို့ချ၍ လက်ဝါးဖြန့်လျက် လက်ထောက်ရမည်။ 
:(င) တံတောင်ဆစ်နှစ်ဘက်ကို မြေပြင် ကြမ်းပြင်သို့ထိအောင် လက်ဝါးနှစ်ဘက်ကို ရှေ့သို့လျှောထုတ်ရမည်။ ထိုအခါ ဦးခေါင်းနှင့် ပခုံးသည် :အလို အလျောက် ရှေ့သို့ငိုက်သွားမည်။
:(စ) နဖူးကို လက်ဖမိုးပေါ် သို့မဟုတ် ကြမ်းပြင်ပေါ်သို့ထိအောင် နှိမ့်ချပါ။
ဤသို့ဝပ်တွားဦးခိုက်ခြင်းသည် တည်ခြင်း ထိခြင်းငါးပါးဖြင့် ရှိခိုးခြင်း မည်သည်။ ဤနည်းအတိုင်း သုံးကြိမ် ရှိခိုးကြရမည်။ အမျိုးသမီးများအနဖြေင့် တည်ခြင်း (ထိခြင်း) ငါးပါးဖြင့် ရှိခိုးနည်းမှာ -
:(က) ရှေးဦးစွာ ရှိခိုးမည့်ဘက်သို့ မျက်နှာမူပြီး တင်ပါးလွှဲထိုင်ရမည်။
:(ခ) လက်အုပ်ကို နဖူးအထိ မြှောက်ချီရမည်။
:(ဂ) လက်အုပ်ကို မြေပြင် ကြမ်းပြင်သို့ချ၍ လက်ဝါးဖြန့်ရမည်။ 
:(ဃ) တံတောင်ဆစ်နှစ်ဘက်ကို မြေပြင် ကြမ်းပြင်သို့ထိအောင် လက်ဝါးနှစ်ဘက်ကို ရှေ့သို့လျှောထုတ်ရမည်။ 
:(င) နဖူးကို လက်ဖမိုးပေါ် သို့မဟုတ် ကြမ်းပြင်ပေါ်သို့ထိအောင် နှိမ့်ချဦးခိုက်ရမည်။
ဤနည်းအတိုင်း သုံးကြိမ် ရှိခိုးရမည်။
သီလက္ခန် ဋီကာသစ်နည်းအရ တည်ခြင်းငါးပါးဖြင့် ရှိခိုးရာ၌ တည်ရမည့် အင်္ဂါ ငါးပါးမှာ အောက်ပါအတိုင်းရေတွက်သည်။
:(က) လက်ဝါးနှစ်ဘက် တည်ရှိရမည်။
:(ခ) ခြေဖဝါးနှစ်ဘက် တည်ရှိရမည်။
:(ဂ) တံတောင်ဆစ်နှစ်ဘက် တည်ရှိရမည်။
:(ဃ) ဒူးနှစ်ဘက် တည်ရှိရမည်။
:(င) နဖူး တည်ရှိရမည်။
လင်္ကာအတိုကောက်မှတ်ရန်နည်းလမ်းမှာ ခြေ၊ လက်၊ နဖူး၊ တံတောင်၊ ဒူး၊ ငါးဦး ညီညွတ်စေ။ ဟူ၍ ဖြစ်သည်။
ဆယ်ပါးသီလ

ဆယ်ပါးသီလသည် ရှင်သာမဏေ များ စောင့်ထိန်းဆောက်တည်ရသော သီလ များဖြစ်သည်။
(အကျယ်ကိုထပ်မံဖြည့်စွက်ရေးသားပေးကြပါရန်)

## ဆယ်ပါးသီလ (ဝါ) ဒဿသာမဏေရသီလ 
(၁) ပါဏာတိပါတာဝေရမဏိ သိက္ခာပဒံ သမာဒိယာမိ။ 
:သူ့အသက် သတ်ခြင်းမှ ရှောင်ကြဉ်ပါ၏ ဟူသောသိက္ခါပုဒ်ကို ဆောက်တည်ပါ၏။
(၂) အဒိန္နာဒါနာဝေရမဏိ သိက္ခာပဒံ သမာဒိယာမိ။ 
:သူတစ်ပါး ပစ္စည်း ခိုးယူခြင်းမှ ရှောင်ကြဉ်ပါ၏။ 
(၃) အဗြဟ္မစရိယာဝေရမဏိ သိက္ခာပဒံ သမာဒိယာမိ၊ 
:မမြတ်သော မေထုန်အကျင့်ကို ကျင့်ခြင်းမှ ရှောင်ကြဉ်ပါ၏၊ 
(၄) မုသာဝါဒါဝေရမဏိ သိက္ခာပဒံ သမာဒိယာမိ။
:လိမ်ညာ ပြောဆိုခြင်းမှ ရှောင်ကြဉ်ပါ၏၊ 
(၅) သုရာ မေရယ မဇ္ဇပမာဒဋ္ဌာနာဝေရမဏိ သိက္ခါပဒံ သမာဒိယာမိ၊ 
:သေရည် အရက်သောက်ခြင်းမှ ရှောင်ကြဉ်ပါ၏။ 
(၆) ဝိကာလ ဘောဇနာဝေရမဏိ သိက္ခာပဒံ သမာဒိယာမိ၊ 
:နေ့လွဲ ညစာ စားခြင်းမှ ရှောင်ကြဉ်ပါ၏၊ 
(၇) နစ္စ ဂီတ ဝါဒိတ ဝိသုက ဒဿနဝေရမဏိ သိက္ခာပဒံ သမာဒိယာမိ၊ 
:ကခြင်း သီဆိုခြင်း တီးမှုတ်ခြင်း ပွဲလမ်းသဘင် ကြည့်ရှု့ခြင်းမှ ရှောင်ကြဉ်ပါ၏။ 
(၈) မာလာဂန္ဓ ဝိလေပန ဓာရဏ မဏ္ဍန ဝိဘူသနဋ္ဌာနာဝေရမဏိ သိက္ခာပဒံ သမာဒိယာမိ။ 
:ပန်းနံ့သာ နံ့သာပြောင်းကို လိမ်းကျံခြင်း မှ ရှောင်ကြဉ်ပါ၏။ 
(၉) ဥစ္စာသယန မဟာသယနာဝေရမဏိ သိက္ခာပဒံ သမာဒိယာမိ၊ 
:မြင့်သောနေရာ မြတ်သောနေရာ၌ ထိုင်ခြင်း နေခြင်းမှ ရှောင်ကြဉ်ပါ၏။ 
(၁၀) ဇာတရူပ ရဇတ ပဋိဂ္ဂဟဏာဝေရမဏိ သိက္ခာပဒံ သမာဒိယာမိ၊ 
:ရွှေငွေကိုင်ခြင်း ခံယူခြင်း စီမံခြင်းမှ ရှောင်ကြည်ပါ၏။

## ကိုးကား
မဟာဂန္ဓာရုံဆရာတော်

* ပထမမဟာဂန္ဓာရုံဆရာတော်
* ဒုတိယမဟာဂန္ဓာရုံဆရာတော်
* အရှင်ဇနကာဘိဝံသ
နိဝရဏတရားငါးပါး

**နီဝရဏတရား** ဟူသည် နိဗ္ဗာန်ကို ပိတ်ပင်ဖုံးကွယ်၍ ကန့်သတ်တတ်သောတရားများကို ဆိုလိုသည်။

## နီဝရဏတရားငါးပါး 
# ကာမစ္ဆန္ဒနီဝရဏ = လိုချင်တပ်မက်ခြင်းဖြင့် နိဗ္ဗာန်ကို ဖုံးကွယ်၍ ကန့်ကွက်ခြင်း။ အာရုံငါးပါး အဆင်း အသံ အနံ့ အရသာ အထိအတွေ့ စတဲ့ အာရုံတွေကိုလိုခြင်တပ်မက်ခြင်းများ။
# ဗျာပါဒနီဝရဏ = ဒေါသအမျက်ထွက်ခြင်းဖြင့် နိဗ္ဗာန်ကို ဖုံးကွယ်၍ ကန့်ကွက်ခြင်း။မကျေနပ်မှု ဒေါသထွက်ခြင်း၊ စိုးရိမ်ကြောင့်ကြမှု ဗျာပါဒ။
# ထိနမိဒ္ဓနီဝရဏ = ငိုက်မြည်းခြင်းဖြင့် နိဗ္ဗာန်ကို ဖုံးကွယ်၍ ကန့်ကွက်ခြင်း။ အလုပ်ကိုစမလုပ်ခြင်း၊ လမ်းခုလပ်၌ ရပ်တန့်ခြင်း။
# ဥဒ္ဓစ္စကုက္ကုစ္စနီဝရဏ = စိတ်ပျံ့လွင့်ခြင်း၊ နောင်တတဖန်ပူပန်ခြင်းဖြင့် နိဗ္ဗာန်ကို ဖုံးကွယ်၍ ကန့်ကွက်ခြင်း။
# ဝိစိကိစ္ဆာနီဝရဏ = သံသယရှိခြင်း၊ ယုံမှားခြင်းဖြင့် နိဗ္ဗာန်ကို ဖုံးကွယ်၍ ကန့်ကွက်ခြင်း။

## ဘုရားရှင်က သိင်္ဂါရဝပုဏ္ဏားအား ဥပမာပေးရှင်းပြပုံ 
# ကာမစ္ဆန္ဒနီဝရဏ = ဆေးနီ၊ ဆေးဝါ၊ ဆေးပြာ
# ဗျာပါဒနီဝရဏ = ဆူနေသောရေနွေးအိုးထဲမှရေ
# ထိနမိဒ္ဓနီဝရဏ = မှော်ဖတ်၊ မှော်ရိပ်
# ဥဒ္ဓစ္စကုက္ကုစ္စနီဝရဏ = သစ်ပင်ရိပ်၊ လေတိုက်၍ရေပြင်မငြိမ်
# ဝိစိကိစ္ဆာနီဝရဏ = အနယ်ဖတ်များကျ

## ဘုရားရှင်က အဇာတသတ်မင်းကြီးအား ဥပမာပေးရှင်းပြပုံ 
# ကာမစ္ဆန္ဒနီဝရဏ = ကြွေးတင်နေသောသူ
# ဗျာပါဒနီဝရဏ = သည်းခြေရောဂါရှိနေသောသူ
# ထိနမိဒ္ဓနီဝရဏ = ထောင်ကျနေသာသူ
# ဥဒ္ဓစ္စကုက္ကုစ္စနီဝရဏ = ကျွန်
# ဝိစိကိစ္ဆာနီဝရဏ = လမ်းခွဆုံရောက်နေသောသူ

## ကျမ်းကိုး 
* သီဟသုဓမ္မမဏိဇောတဓရ ဦးမြင့်ဆွေ ၏ မိုးကုတ်ယောဂီလက်စွဲ အမှတ်(၁)ကျမ်း
အာသဝေါတရား

ကြာမြင့်စွာ–ထုံထား–စိမ်ထား-အပ်သော (မုဒရက်သီးရည်-စသော) အရာဝတ္ထု၊ အရက်၊ သေရည်၊ စိမ်ရည်။  

(၁) အရက်၊ သေရည်။

(၂) (အနာမှ) ယိုစီးထွက်သော အညစ်အကြေး၊ အနာစေး၊ ပြည်, သွေး, အရိအရွဲ။

(၃) ဆင်းရဲဒုက္ခ၊ ဘေးရန်၊ ဘေးဥပဒ်။

(၄) အာသဝမည်သော (ကိလေသာ) တရား။ 
* (က) စက္ခုစသော ဒွါရခြောက်ပါးတို့မှ ယိုစီးတတ် ဖြစ်တတ်သောတရား။ 
* (ခ) ဓမ္မအားဖြင့် ဂေါတြဘူတိုင်အောင် တည်ရာဘုံအားဖြင့် ဘဝဂ်တိုင်အောင် သွားတတ် (အာရုံပြုသော အားဖြင့် ဖြစ်တတ်) သောတရား။ 
* (ဂ) ရှည်ကြာစွာသော သံသရာဆင်းရဲကို ဖြစ်စေတတ်သော (ကိလေသာ) တရား။ အာသဝ-လည်းကြည့်။

(၅) ကံတရား၊ ရှည်စွာသော သံသရာဆင်းရဲကို ဖြစ်စေတတ်သော (ကံ) တရား၊ (ဘုံသုံးပါး၌ဖြစ်သော ကံ,နှင့် ကျန် အကုသိုလ်တရား)။

## အာသဝ (ဆင်းရဲဒုက္ခ) နှစ်မျိုး
ဒိဋ္ဌဓမ္မိကအာသ, သမ္ပရာယိကအာသဝ။  
## အာသဝ(ကိလေသာ) သုံးမျိုး
ကာမာသဝ, ဘဝါသဝ, အဝိဇ္ဇာသဝ။ 
## အာသဝ(ကိလေသာ) လေးမျိုး
ကာမာသဝ, ဘဝါသဝ, ဒိဋ္ဌာသဝ, အဝိဇ္ဇာသဝ။ 
## (ကံ)ငါးမျိုး
နိရယဂမနီယ အာသဝ, တိရစ္ဆာနယောနိဂမနီယ, ပေတ္တိဝိသယဂမနီယ, မနုဿလောကဂမနီယ, ဒေဝလောကဂမနီယအာသဝ။  ၎င်း၌ ကံကို အာသဝဟု ဟောတော်မူသည်။ 
## အာသဝ ခြောက်မျိုး
သံဝရပဟာတဗ္ဗအာသဝ, ပဋိသေဝနပဟာတဗ္ဗ, အဓိဝါသနပဟာတဗ္ဗ, ပရိဝဇ္ဇနပဟာတဗ္ဗ, ဝိနောဒနပဟာတဗ္ဗ, ဘာဝနာပဟာတဗ္ဗ။  
## အာသဝ-ခုနစ်မျိုး
ဆိုခဲ့ပြီးသော ၆-မျိုးတို့တွင် ဒဿနပဟာတဗ္ဗအာသဝ ထည့်၍ ခုနစ်မျိုး။  ၎င်းအာသဝ ၂-မျိုးမှ ၇-မျိုးထိ ခွဲပုံကို  ကြည့်။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဒုလ္လဘတရားငါးပါး

ဗုဒ္ဓဘာသာ သာသနာနှင့် ပတ်သက်၍ ဒုလ္လဘတရား ငါးပါးရှိသည်။
* ဘုရားသာသနာတော်နှင့် ကြုံရန်ခဲယဉ်းခြင်း။
* သစ္စာတရားဟောတတ်ပြောတတ်သည့် ကလျာဏမိတ္တ ဆရာကောင်း သမားကောင်းများနှင့် ကြုံရန်ခဲယဉ်းခြင်း။
* သစ္စာတရား ပဋိစ္စသမုပ္ပါဒ်တရားတော်မြတ်များအား ကြားနာတတ်ရန် ခဲယဉ်းခြင်း။
* နှလုံးသွင်းမှန်ဖြင့် အဆင့်ဆင့် ကျင့်ကြံကြိုးကုတ် အားထုတ်ရန် ခဲယဉ်းခြင်း။
* အကျင့်ကောင်းအကျင့်မြတ်များကို ကျင့်ကြံကြိုးစားအားထုတ်၍ တရားဓမ္မများဖြင့် ပြန်လည်ပူဇော်ရန် ခဲယဉ်းခြင်း။  

တစ်နည်း - ဒုလ္လဘတရား ၅-ပါး။ 
သဂါထာဝဂ္ဂသံယုတ်။ ဋ္ဌ။ ၂၂၅-၌ အကျယ်ရှုပါ။ 
ရခဲလှစွာသော သဘောတရား၅-ပါး ဟူလို။ 

*(၁) ဗုဒ္ဓပ္ပါဒဒုလ္လဘာ- ဘုရားအဖြစ်ကို ရခဲခြင်း၊ 
*(၂) မနုဿတ္တဘာဝ ဒုလ္လဘ- လူ့ဘဝ လူ့အဖြစ်ကို ရခဲခြင်း၊ 
*(၃) သဒ္ဓါသမ္ပတ္တိ ဒုလ္လဘ- ရတနာသုံးပါး၏ဂုဏ်ကျေးဇူး သတ္တိနှင့် ကံ ကံ၏အကျိုးကိုယုံကြည်ခြင်း စိတ်ဓာတ်ကိုရခဲခြင်း၊ 
*(၄) ပဗ္ဗဇ္ဇိတဘာဝဒုလ္လဘ - ဘုရားသာသနာအတွင်း၌ ရှင်သာမဏေ ရဟန်းပဉ္ဇင်းအဖြစ် ရခဲခြင်း၊ 
*(၅) သဒ္ဓမ္မသဝနအတိဒုလ္လဘ- သူတော်ကောင်းတို့၏ တရားစစ်တရားမှန်ကို အလွန်တရာ ကြားနာရခဲခြင်း။   

## ကိုးကား
မဂ်တုဆယ်ပါး

ဥဒယဗ္ဗယဉာဏ် ရင့်ကျက်ပိုင်းသို့ရောက်လျှင် ပေါ်တတ်သည်။ မဂ်ဉာဏ်အမြင်ကြောင့် မဟုတ်ပဲ ဝိပဿနာဉာဏ်အမြင်ကြောင့် ဖြစ်တတ်သည်။ မဂ်ဉာဏ်ဟု လက်မခံပဲ ဖြစ်ပျက်ရှုရန် လိုအပ်ပါသည်။ ၎င်းတို့ကို ဖြစ်ပျက်မရှုလျှင် မဂ်ဉာဏ်အစစ်မရနိုင်ပါ။ မဂ်တု(၁၀)ပါးမှာ - 
* ဩဘာသ = အရောင်အဆင်း၊ အလင်း။
* ပီတိ = နှစ်သက်ခြင်း။
* ပဿဒ္ဓိ = ကိုယ်၊ စိတ် ငြိမ်ခြင်း။
* အဓိမောက္ခ = သဒ္ဓါ ယုံကြည်မှု ပိုမိုဖြစ်ပေါ်လာခြင်း။
* ပဂ္ဂဟ = ဝီရိယအား ပိုမိုကောင်းမွန်လာခြင်း။
* သုခ = ကိုယ်စိတ် ပိုမို ချမ်းမြေ့၊ ချမ်းသာလာခြင်း။
* ဉာဏ = ဉာဏ်ကြည်မှုအား ပိုမိုကောင်းမွန်လာခြင်း။
* ဥပဌာန = သတိတရား ပိုမိုစူးစိုက်မှု ဖြစ်ပေါ်လာခြင်း။
* ဥပေက္ခာ = လျစ်လျူရှုနိုင်မှုစွမ်းအား ပိုမိုမြင့်မားလာခြင်း။
* နိကန္တိ = အထက်ဉာဏ်ကိုးပါး တစ်ပါးပါး၌ နှစ်သစ်ခြင်း။

## ကျမ်းကိုး 
သီဟသုဓမ္မမဏိဇောတဓရ ဦးမြင့်ဆွေ ၏ မိုးကုတ်ယောဂီလက်စွဲ အမှတ်(၁)ကျမ်း
ဟန်ကျိုးမြို့

**ဟန်ကျိုးမြို့** (ဟန်ချောင်မြို့) သည် တရုတ်သမိုင်းတွင် ဇာတိ မာန်တက်စေသော 
ရှေးဟောင်းမြို့ဖြစ်၍ ကမ္ဘာပေါ်တွင် အကြွယ်ဝ အချမ်းသာဆုံးသော 
မြို့တစ်မြို့ ဖြစ်သည်။ ပင်လယ်မှ မိုင် ၅ဝ ဝေးသောနေရာတွင် တည်ရှိ၍ 
ရှန်ဟဲမြို့၏ အနောက်တောင်ဘက် မိုင် ၁၁ဝ ခန့် အကွာတွင် တည်ရှိ 
သည်။ ၁၂ မိုင်ခန့်ရှည်လျား သော မြို့ရိုးကြီးဖြင့် ဝန်ရံထား 
သော မြို့ဟောင်းဖြစ်သည်။ ယခုမူ ချိုကျန်ပြည်နယ်၏ 
မြို့တော်ဖြစ်၍ ၁၉၄၈ ခုနှစ် လူဦးရေမှာ ၆ဝဝဝဝဝ ခန့် 
ဖြစ်၏။

တရုတ်တူးမြောင်းကြီး၏ တောင်ဘက်စွန်းတွင် ဟန်ချောင် 
မြို့ တည်ရှိသဖြင့် မွန်ဂိုဘုရင်များ လက်ထက်မှ စ၍ ၁၉ ရာစု 
နှစ်များတိုင်အောင် ယန်စီမြစ်ဝကျွန်းပေါ်နှင့် ပီကင်းမြို့တော်သို့ 
ကူးသန်းသွားလာရာ စခန်းကြီး တစ်ခု ဖြစ်ခဲ့သည်။ တာတာ 
လူမျိုးတို့ရန်ကြောင့် တရုတ်ဘုရင်များ တောင်ဘက်သို့ ဆုတ်ခွာ 
ရပြီးနောက် ဆွန်မင်းများ လက်ထက် ဟန်ချောင်မြို့တွင် နန်း 
စိုက်ခဲ့သဖြင့် စာပေဂန္ထဝင်ထွန်းကားရာ မြို့တော် ဖြစ်ခဲ့လေ 
သည်။ ၁၂၉၇ ခုနှစ်လောက်မှပင် မြို့တော်ပီကင်းသို့ ပြောင်း 
သွားလေသည်။ သို့ရာတွင် ဟန်ချောင် မြို့ကား စည်မြဲ စည် 
လျက်ရှိ၏။

ဟန်ချောင်မြို့ကို ရှေးက ကင်စီမြို့ဟု ခေါ်သည်။ ဆန် 
စပါးစိုက်ပျိုးရာ ဒေသ၏ ဗဟိုတွင် တည်ရှိသဖြင့် ဆန်စပါး 
ရောင်းဝယ်ရေး ဗဟိုဌာန ဖြစ်သည်။ ဆန်စက်ကြီးများ အများ 
အပြားပင် ရှိသည့်ပြင် ပိုးလုပ်ငန်းကိုလည်း အကြီးအကျယ် 
လုပ်ကိုင်သည်။

မြို့၏ တည်နေရာသည် အလွန်လှပသော တောင်တန်း 
ကလေးများ၏ ခြေရင်းတွင် တည်ရှိနေ၍ ထိုမြို့၏ အနောက် 
ဘက်စွန်းတွင် နာမည်ကျော် အနောက်ရေအိုင်ခေါ် စီဟု ရေအိုင် 
ကြီး တည်ရှိလေသည်။ မြို့၏ ပတ်ဝန်းကျင်တွင် တောင်တန်း၊ 
ချောင်းစခန်းများလည်း ပေါလှ၍ ထိုတောင်ကြို၊ ချောင်းကြား 
များ၌လည်း အထွတ်အဆင့်တို့ဖြင့် လှပစွာ တည်ဆောက်ထား 
သော ဘုန်းကြီးကျောင်းများရှိရာ အလွန်ပင် သာယာလှသဖြင့် 
ကျော်ကြားပေသည်။ ကဗျာဆရာ ပန်းချီဆရာတို့၏ ဉာာဏ် 
ကျက်စားရာဌာနလည်း ဖြစ်၏။ ထို့ကြောင့် *အထက်မှာ 
ကောင်းကင်ဘုံ၊ မြေပေါ်မှာ ဆူချောင်နှင့် ဟန်ချောင်ဘုံ* ဟူ၍ 
တရုတ်တို့ ဆိုစမှတ်ပြုကြသည်။

ထိုမြို့ ကောင်းစားစဉ် ၁၂၇၃ ခုနှစ်လောက်က ဣတာလျံ 
ခရီးသည်ကြီး မာကိုပိုလို ရောက်ရှိသွားရာ ထိုမြို့၏ သာယာ 
လှပပုံကို အံ့ဩမကုန်ဖြစ်ကာ သူ၏ မှတ်တမ်း၌ ဟန်ချောင် 
မြို့ကို ကမ္ဘာပေါ်တွင် မနှိုင်းယှဉ် လောက်အောင် လှပသောမြို့ 
ဖြစ်သည်ဟုပင် ရေးသားခဲ့လေသည်။

ဟန်ချောင်မြို့၏ လမ်းများမှာ ကျောက်ခင်းထား၏။ လမ်း 
ဆုံများ၌ ထင်ရှားသော ပုဂ္ဂိုလ်ကြီးများ၏ ရုပ်တုကြီးများ၊ 
အထိမ်းအမှတ် မော်ကွန်းတိုင်များ စိုက်ထူထားရာ အလွန် 
လှပသည်။ လမ်းများမှာလည်း အတန်ပင် သန့်ရှင်းလေသည်။ 
ဆီအင်တန်မြစ်ကို ဖြတ်လျက် မီးရထားတန်းတားတစ်ခုကို 
၁၉၃၇ ခုနှစ်က ဆောက်လုပ်ပြီးစီးခဲ့သော်လည်း ဂျပန်တို့ 
သိမ်းပိုက်ပြီးနောက် ထိုတန်တားကြီးမှာ ပျက်စီးသွားလေသည်။

Hangzhou-Lingyin-Tempel-36-Halle-2012-gje.jpg
Hangzhou-Lingyin-Tempel-44-Moench-2012-gje.jpg
Hangzhou-Apotheke-08-2012-gje.jpg
Hangzhou-26-Teeladen-2012-gje.jpg
Hangzhou-Teeplantage-42-Teeprobe-Ausschank-2012-gje.jpg
Hangzhou-Westsee-34-Bruecke-2012-gje.jpg

## ကိုးကား
လကွယ်

လ၏ပုံသဏ္ဌာန်ကို အရိပ်အယောင်မျှပင် မမြင်တွေ့ရသော အနေအထား မှောင်မိုက်နေ၍ ဘာမျှ မြင်နိုင်သော ညအခြေအနေကို ခေါ်ဆိုသည်။ မြန်မာပြက္ခဒိန်အရ လသည် ၂၉ရက် တစ်လှည့် ရက်၃၀ တစ်လှည့် လကွယ်အခြေအနေသို့ရောက်သည်။ မြန်မာ ဗုဒ္ဓဘာသာဝင်တို့သည် လပြည့်နေ့တွင် ဥပုသ် သီတင်းသီလ ဆောက်တည်ကြသည်။
ဟာရ်ပင်းမြို့

ဟာရ်ပင်းမြို့သည် တရုတ်ပြည်သူ့သမ္မတနိုင်ငံ၊ ဟေးလုံကျန်းပြည်နယ်၏ မြို့တော်ဖြစ်သည်။ 
## သမိုင်းကြောင်း 
## ပထဝီဝင်အနေအထားနှင့်ရာသီဥတု 

## အုပ်ချုပ်ရေး 

## စီးပွားရေး 

## လူဦးရေနှင့်လူမျိုးများ 

## ယဉ်ကျေးမှု 

## ခရီးသွားလုပ်ငန်း 

## သယ်ယူပို့ဆောင်ရေးလုပ်ငန်း 

## ခရီးသွားလုပ်ငန်း 

## ကိုးကား
ကူမင်းမြို့

**ကူမင်းမြို့**သည် တရုတ်ပြည်သူ့သမ္မတနိုင်ငံ၊ ယူနန်ပြည်နယ်၏ မြို့တော်ဖြစ်သည်။ တရုတ်ဘာသာအားဖြင့် 昆明 ဟုရေးသားပြီး အသံထွက်မှာ ခွန်းမင် ဟုဖြစ်သည်။ တစ်နှစ်ပတ်လုံး နွေဦးရာသီကဲ့သို့ သမမျှတသောကြောင့် "Spring City" သို့မဟုတ် "City of Eternal Spring" (春城 ချွန်းချင်) ဟု တင်စားခေါ်ဆိုကြသည်။ ကူမင်းမြို့သည် ယူနန်ပြည်နယ်၏ နိုင်ငံရေး၊ စီးပွားရေး၊ ဆက်သွယ်ရေးနှင့် ယဉ်ကျေးမှုတို့၏ ဗဟိုချက်လည်း ဖြစ်သည်။ ယူနန်ပြည်နယ်၏ စီးပွားရေးလုပ်ငန်းများအားလုံး၏ ရုံးချုပ်များ တည်ရာလည်း ဖြစ်သည်။ 

ဒုတိယကမ္ဘာစစ်ကြီးအတွင်းက တရုတ်စစ်တပ်၏ ဗဟိုချက်၊ အမေရိကန် လေတပ်၏ အခြေစိုက်စခန်းတည်ရာနှင့် မြန်မာပြည်သို့ အဓိက ဆက်သွယ်ရေး လမ်းကြောင်း၏ဗဟို ဖြစ်ခဲ့သည်။ ယူနန်-ကွမ်ကျိုး ကုန်းပြင်မြင့်ဒေသတွင် တည်ရှိပြီး အမြင့် ၁၉၀၀ မီတာတွင် တည်ရှိသည်။ နယ်ပယ်အကျယ်အဝန်းမှာ ၂၁,၅၀၁ စတုရန်းကီလိုမီတာ ရှိပြီး မြို့မဧရိယာမှာ ၆၂၀၀ စတုရန်း ကီလိုမီတာ ကျယ်ဝန်းသည်။ ပျမ်းမျှလူဦးရေ ၅,၇၄၀,၀၀၀ ခန့်ရှိပြီး မြို့ပြလူဦးရေမှာ ၃,၀၅၅,၀၀၀ ခန့် ရှိသည်။ 

ရှေးမြို့တော်ဟောင်းဖြစ်၍ အုတ်မြို့ရိုးရှိပြီး ၁၉၂၀ခုနှစ်မတိုင်မီအထိ Yunnanfu (云南府) ယွန်းနန်ဖူ ဟုခေါ်ဆိုခဲ့သည်။ အဓိပ္ပာယ်မှာ ယူနန်ပြည်နယ်၏ မြို့တော်ဟူ၍ပင် ဖြစ်သည်။ တရုတ်ပြည် အနောက်တောင်ပိုင်း၏ ကုန်းလမ်း၊ရေလမ်း၊လေလမ်းကြောင်းဗဟိုလည်း ဖြစ်သည်။ ဗီယက်နမ်၊ မြန်မာနှင့် လာအိုတို့သို့ မီးရထားလမ်းဆက်သွယ်ထားသည်။ တရုတ်ပြည်၏ စတုတ္ထ အကြီးဆုံး လေဆိပ်ကြီးကိုလည်း တည်ဆောက်အကောင်အထည်ဖော်လျက်ရှိသည်။ 

အရှေ့မြောက်ဘက် ကီလိုမီတာ ၆၄၀ခန့်အကွာတွင် ချုံချင့်မြို့ ရှိပြီး တရုတ်ပြည်၏အကြီးမားဆုံးသော ကြေးသတ္တုမိုင်းသည် ကူမင်းတွင် တည်ရှိသည်။ ကျောက်မီးသွေး ထွက်သည်။ သံသတ္တုအနည်းငယ်ထွက်ပြီး ဓာတုပစ္စည်းများ၊ စက်ကိရိယာများ၊ ချည်မျှင်နှင့် အထည်များ၊ စက္ကူနှင့် ဘိလပ်မြေတို့ အဓိကထုတ်လုပ်သည်။ ဗီယက်နမ်သို့ မီးရထားလမ်းကို ၁၉၁၀ခုနှစ်ကတည်းကပင် ဖောက်လုပ်ခဲ့သည်။ ခရီးသွားလုပ်ငန်းဖွံ့ဖြိုးသော မြို့တစ်မြို့ဖြစ်ပြီး ခေတ်မီ အဆင့်မြင့်ဟော်တယ်ကြီးများ အမြောက်အမြားရှိသည်။ ၂၀၁၀ခုနှစ်တွင် လူဦးရေ ၈သန်းခန့်ရှိလာမည်ဟု ခန့်မှန်းထားပြီး အရှေ့တောင်အာရှဒေသ၏ စီးပွားရေး၊ သယ်ယူပို့ဆောင်ရေး၊ ကုန်သွယ်ရေးနှင့် ယဉ်ကျေးမှု ဗဟိုချက်ဖြစ်လာရန် ကြိုးပမ်းလျက်ရှိသည်။ 

## သမိုင်းကြောင်း 
## ပထဝီဝင်အနေအထားနှင့်ရာသီဥတု 
ကူမင်းမြို့သည် အမြင့်ပေ ၅၀၀၀ခန့်တွင်တည်ရှိသဖြင့် ရာသီဥတုမျှတသည်။ 
အနောက်ဘက်တွင်တျန်းချီရေကန်တည်ရှိသည်။ အနီးပတ်ဝန်းကျင်တွင် တောင်များရှိသည်။

## အုပ်ချုပ်ရေး 

## စီးပွားရေး 

## လူဦးရေနှင့်လူမျိုးများ 

## ယဉ်ကျေးမှု 

## ခရီးသွားလုပ်ငန်း 
ကူမင်းမြို့အနီးတွင် ၁၉၉၉ ကမ္ဘာ့ပန်းပြပွဲပြုလုပ်ခဲ့ရာနေရာတွင် ပန်းခြံပြုလုပ်ထားပြီးနိုင်ငံတကာမှပြခန်းများ၊ အရောင်းဆိုင်များဆက်လက်ထားရှိသည်။ 
မြို့အပြင်ဘက် ကီလိုမီတာ ၄၀ ခန့်အကွာတွင် ကျောက်ဆောင်တော(Stone forest)ရှိပြီးခရီးသွားလုပ်ငန်းထွန်းကားသည်။

## သယ်ယူပို့ဆောင်ရေးလုပ်ငန်း 

ကူမင်းမှ နိုင်ငံအလယ်ပိုင်းကွေ့ယန်-ချန်ဆားမြို့များသို့လည်းကောင်း၊ ယင်းမှတဆင့် မြောက်ပိုင်းပေကျင်းမြို့များသို့လည်းကောင်း၊ ၊ နန်နင်း၊ ကွမ်ကျိုးမြို့များသို့လည်းကောင်းမီးရထားလမ်းရှိသည်။ ယခုအခါအဆိုပါလမ်းများကို ကျည်ဆန်ရထားလမ်းများအဖြစ်ပြောင်းလဲရန်ကြိုးပမ်းလျက်ရှိသည်။ 
ကူမင်းမြို့ပတ်မြေအောက်ရထားလမ်းကိုလည်းအကောင်အထည်ဖော်လျက်ရှိသည်။
လေကြောင်းလမ်းအနေဖြင့် ကူမင်းမြို့တွင် အပြည်ပြည်ဆိုင်ရာလေဆိပ်ရှိပြီး နိုင်ငံအများအပြားသို့လေကြောင်းဆက်သွယ်ရေးရှိသည်။

## ခရီးသွားလုပ်ငန်း 

## ကျမ်းကိုး 

ကဏ္ဍ:ယူနန်ပြည်နယ်
ချင်းတောင်

* ချင်းတောင်တန်း
* ချင်းတောင်မြို့
* ချင်းတောင်ဘီယာ
ပါစီစပင်ဆာ

**ဒေါက်တာ ပါစီလီဘာရွန်စပင်ဆာ** (၁၈၉၄၊ဇူလိုင်လ(၉)ရက်နေ့ဖွား - ၁၉၇၀၊စက်တင်ဘာလ(၈)ရက်နေ့ ကွယ်လွန်) သည် အမေရိကန်လူမျိုး တီထွင်ပညာရှင် တစ်ဦး ဖြစ်သည်။ မိုက္ကရိုဝေ့(ဗ်)မီးဖို ကို တီထွင်ခဲ့သူအဖြစ် ထင်ရှားကျော်ကြားသည်။  

စပင်ဆာကို အမေရိကန်ပြည်ထောင်စု၊ မိန်းပြည်နယ်၊ ဟောင်းလင်းမြို့တွင် မွေးဖွားခဲ့သည်။ အသက်(၇)နှစ်သားအရွယ်တွင် ဖခင်သေဆုံးပြီးနောက် မိခင်ဖြစ်သူကလည်း သူ့အား ဆွေမျိုးများထံတွင် ထားရစ်ခဲ့သည်။ ဦးလေးနှင့် အဒေါ်တို့ လက်ထဲတွင်သာ ကြီးပြင်းခဲ့ရသည်။ ကျောင်းပညာကို အထက်တန်းအဆင့်မျှပင် မအောင်ခဲ့ပေ။ အသက် (၁၂)နှစ်သားအရွယ်တွင် စက်ရုံတစ်ခုတွင် အလုပ်ဝင်လုပ်ခဲ့ရသည်။ အမေရိကန်ရေတပ်သို့မဝင်ရောက်မီ ၁၉၁၂တွင် ဝိုင်ယာလက် ကြိုးမဲ့ဆက်သွယ်ရေး ပညာကို စတင်သင်ယူခဲ့သည်။ ၁၉၂၀ တွင် တပ်မှထွက်ပြီးနောက် ရေသီယွန်ကုမ္ပဏီတွင် ဝင်ရောက်အမှုထမ်းသည်။  

၁၉၄၁ခုနှစ်တွင် ရေသီယွန်ကုမ္ပဏီသည် ရေဒါ၏ အဓိကအစိတ်အပိုင်းဖြစ်သော ရေဒီယိုလှိုင်းများထုတ်လွှတ်ပေးသည့် မဂ္ဂနက်ထရွန် များကို တစ်ရက်လျှင် (၁၇)ခုနှုန်းဖြင့် ထုတ်လုပ်နေခိုက်ဖြစ်သည်။ စပင်ဆာသည် မဂ္ဂနက်ထရွန်များကို ပိုမိုကောင်းမွန်အောင် တီထွင်ကြံဆရင်း ဖောက်စက်များ ဂဟေဆော်ကိရိယာများဖြင့် အလုပ်ရှုပ်နေခဲ့သည်။ သူ၏တီထွင်ကြိုးပမ်းမှုကြောင့် ရေသီယွန် ကုမ္ပဏီသည် တစ်ရက်လျှင် မဂ္ဂနက်ထရွန် အလုံးရေ (၂၆၀၀) အထိ တိုးတက်ထုတ်လုပ်လာနိုင်ခဲ့သည်။ ယင်းတီထွင်မှုကြောင့် သူ့အား အမေရိကန်ရေတပ်မှ ထူးချွန်ပြည်သူ့ဝန်ထမ်းဆုတံဆိပ် ကိုချီးမြှင့်ခဲ့သည်။ 

၁၉၄၅ခုနှစ်တွင် သူသည် မဂ္ဂနက်ထရွန် တစ်ခုကိုဖွင့်နေခိုက်တွင် သူ၏အိပ်ကပ်အတွင်းမှ ချောကလက်တောင့် အရည်ပျော်ကျလာသည်ကို သတိထားလိုက်မိသည်။ ထို့နောက်သူသည် ပြောင်းဖူးစေ့အနည်းငယ်ကို မဂ္ဂနက်ထရွန်ရှေ့သို့  ယူလာပြီး ထားကြည့်သည်။ ပါဝါပေးလိုက်သောအခါ ပြောင်းဖူးစေ့များ ပေါက်ပေါက် လှော်သကဲ့သို့ ပေါက်ကွဲကြလေသည်။ ယင်းတွေ့ရှိချက်မှ မိုက္ကရိုဝေ့(ဗ်)မီးဖို ကို တီထွင်လိုက်သည်။ ၁၉၄၇ခုနှစ်တွင် ရေသီယွန်ကုမ္ပဏီမှ ကမ္ဘာ့ပထမဆုံး မိုက္ကရိုဝေ့(ဗ်)မီးဖို ကို ရောင်းချခဲ့သည်။ သူသည် မိုက္ကရိုဝေ့(ဗ်)မီးဖို တီထွင်မှုကို အမေရိကန်ပြည်ထောင်စု ၏ တီထွင်မှုဆိုင်ရာမူပိုင်ခွင့် မှတ်ပုံတင်ခဲ့ရာ မှတ်ပုံတင်အမှတ် ၂,၄၉၅,၄၂၉ ဖြစ်သည်။ 

နောက်ပိုင်းတွင် သူသည် ရေသီယွန်ကုမ္ပဏီ၏ အမှုဆောင်ဒါရိုက်တာနှင့် ဒုတိယဥက္ကဋ္ဌ ဖြစ်လာခဲ့သည်။ သူသည် ရေသီယွန်ကုမ္ပဏီတွင် အလုပ်လုပ်ရင်းဖြင့် ကိုယ်ပိုင်တီထွင်မှုပေါင်း (၃၀၀)ကျော်ကို မူပိုင်ခွင့် မှတ်ပုံတင်ခဲ့သည်။ သူ့တွင် သားသမီး (၃)ယောက်ထွန်းကားခဲ့သည်။ ဂျိမ်း(စ်)၊ ဂျွန် နှင့် ဂျော့(ခ်ျ) တို့ဖြစ်ကြသည်။ 

## References 
## External links 
* "Gramps - How an orphan from Maine became the Edison of the modern age", by Rod Spencer
* http://www.inventionatplay.org/inventors_spe.html 
* http://www.invent.org/hall_of_fame/136.html 
* http://www.gallawa.com/microtech/history.html 
* "Percy Spencer and His Itch to Know", By Don Murray, Reader's Digest, August 1958
အဘူဒါဘီမြို့

**အဘူဒါဘီမြို့** သည် အာရပ်စော်ဘွားများပြည်ထောင်စု ၏ မြို့တော်ဖြစ်သည်။ ပါရှန်းပင်လယ်ကွေ့ အနောက်အလယ်ပိုင်း ကမ်းခြေရှိ အင်္ဂလိပ်အက္ခရာ တီ (T) ပုံသဏ္ဌာန်ရှိ ကျွန်းကလေးတစ်ခုပေါ်တွင် တည်ရှိသည်။ အကျယ်အဝန်းအားဖြင့် ဧရိယာ စတုရန်းမိုင်ပေါင်း (၂၆,၀၀၀) (၆၇,၃၄၀ စတုရန်းကီလိုမီတာ) ရှိပြီး ၂၀၀၈ခုနှစ် သန်းခေါင်စာရင်းအရ ခန့်မှန်းခြေလူဦးရေ (၈သိန်း ၆သောင်း) ရှိသည်။ 

အဘူဒါဘီမြို့တော်သည် အာရပ်စော်ဘွားများပြည်ထောင်စု နိုင်ငံ၏ နိုင်ငံရေး၊ စီးပွားရေး၊ ယဉ်ကျေးမှု နှင့် စက်မှုလုပ်ငန်းများ၏ ဗဟိုချက်မ ဖြစ်သည်။ ၂၀၀၈ခုနှစ်တွင် တစ်နိုင်ငံလုံး ဂျီဒီပီ၏ ၅၆.၇% ရှိသည်။  အဘူဒါဘီမြို့သည် ကမ္ဘာ့ လူနေမှုစရိတ်အမြင့်မားဆုံးမြို့များစာရင်းတွင် အဆင့်(၂၆)ရှိသည်။  ၂၀၀ရခုနှစ်တွင် ကမ္ဘာ့အချမ်းသာဆုံးမြို့အဖြစ် ဖော်ကျူးန်းမဂ္ဂဇင်း မှ ဖော်ပြခဲ့သည်။

## သမိုင်းကြောင်း 
## အုပ်ချုပ်ရေး 
## ပထဝီဝင်အနေအထား 
## ရာသီဥတု 
## မြို့တော်အလှအပရှုခင်းများ 
## ဗိသုကာလက်ရာများ 
## ပန်းခြံများနှင့်ဥယျာဉ်များ 
## စီးပွားရေး 
## မြို့တော်စီမံကိန်းများ 
## သယ်ယူပို့ဆောင်ရေး 
## လူဦးရေနှင့်လူမျိုးများ 
## ယဉ်ကျေးမှု 
## နိုင်ငံတကာဆက်ဆံရေး 
## ညီအစ်မမြို့တော်များ 
* ဘက်သလီဟမ်၊ ပါလက်စတိုင်း 
* မဒရစ်၊ စပိန်နိုင်ငံ *(2007)* 
* ဟူစတန်မြို့၊ အမေရိကန်ပြည်ထောင်စု *(2002)* 
* ဘရစ္စဘိန်း၊ ဩစတြေးလျနိုင်ငံ *(since 2009)* 
* မင့်စ်ခ်၊ ဘယ်လာရုစ်နိုင်ငံ *(since 2007)* 

## ပညာရေး 
## ကိုးကား 
## ပြင်ပလင့်ခ်များ 
* Abu Dhabi information portal, abudhabi.ae
* Free Things in Abu Dhabi 
* Etihad Airways Flights to Abu Dhabi, etihadairways.com  
* Department of Municipal Affairs Portal , abudhabi.ae
* Abu Dhabi City Bus Route, Wikivoyage.org
* 
* 2030 transport master plan , dot.abudhabi.ae
* Dubainetwork.com - The Complete guide to UAE , dubainetwork.com
* - explore the Abu Dhabi islands , belevari.com
ရန်ကုန် အနောက်ပိုင်း တက္ကသိုလ်

**ရန်ကုန်အနောက်ပိုင်းတက္ကသိုလ်** () သည် ရန်ကုန်တိုင်းဒေသကြီး၏ အနောက်ဘက်၊ လှိုင်မြစ် အနောက်ဘက်ကမ်း ထန်းတပင်မြို့နယ် တွင် တည်ရှိသည်။

## သမိုင်းကြောင်း 
ရန်ကုန်အနောက်ပိုင်းတက္ကသိုလ်ကို ၈၈၈၈ လူထုဆန္ဒပြပွဲ ပေါ်ပေါက်ပြီးနောက် ရန်ကုန်တက္ကသိုလ်အား ပိတ်လိုက်ပြီးနောက် ၁၄ နှစ်အကြာ ၂၀၀၂ ခုနှစ် ဇွန်လ ၂၇ ရက်နေ့တွင် စတင်ဖွင့်လှစ်ခဲ့သည်။

## ပိုင်ဆိုင်မှု 
ရန်ကုန်အနောက်ပိုင်းတက္ကသိုလ်သည် ပညာရေးဝန်ကြီးဌာန လက်အောက်ရှိ အစိုးရပိုင်တက္ကသိုလ် တစ်ခုဖြစ်ပြီး အခွန်ငွေဖြင့် ရပ်တည်သည်။

## ကျောင်းအုပ်ကြီးများ 
လက်ရှိရန်ကုန်အနောက်ပိုင်းတက္ကသိုလ်၏ ပါမောက္ခချုပ်မှာ ဒေါက်တာ သုနန္ဒာ(ခေတ္တ)ဖြစ်ပြီး၊ ဒုတိယပါမောက္ခချုပ်မှာ ဒေါက်တာ ထိပ်တင်ဟန်(သင်ကြားရေး) နှင့်ဒေါက်တာ ခင်နွဲ့အေး(စီမံ) ဖြစ်သည်။

## ဌာနများ 
အဓိကအားဖြင့် သင်ကြားရေး ဌာန နှင့်စီမံရေး ဌာန ဟူ၍ (၂)ပိုင်း ရှိသည်။

#### သင်ကြားရေး ဌာနများ 
သင်ကြားရေးဌာန (၁၄) ခုရှိပြီး ယင်းတို့မှာ အောက်ပါအတိုင်းဖြစ်သည်။
# မြန်မာစာ ဌာန
# အင်္ဂလိပ်စာ ဌာန
# ပထဝီ ဌာန
# သမိုင်း ဌာန
# သင်္ချာ ဌာန
# သတ္တဗေဒ ဌာန
# ရုက္ခဗေဒ ဌာန
# ကုန်ထုတ်ဓာတုဗေဒ ဌာန
# ဘူမိဗေဒ ဌာန
# ဒဿနိက ဌာန
# အရှေ့တိုင်းပညာ ဌာန
# ဓာတုဗေဒ ဌာန
# ရူပဗေဒ ဌာန
# ဥပဒေ ဌာန

#### စီမံရေး ဌာနများ 
စီမံရေးဌာန(၁၂)ခု ရှိသည်။ စီမံရေးဌာနများမှာ-
* စီမံရေးရာဌာန
* ကျောင်းသားရေးရာဌာန၊
* အဝေးသင်ဌာနခွဲ၊
* ဘဏ္ဍရေးဌာန၊
* စာမေးပွဲနှင့်ဘွဲ့နှင်း
* စာကြည့်တိုက်
* တက္ကသိုလ်စီမံခန့်ခွဲရေးကော်မတီ
* ဗုဒ္ဓဘာသာအသင်း
* အနုပညာအသင်း
* ICT ကြီးကြပ်ရေး ကော်မတီ၊
* ကြက်ခြေနီ အသင်း
* နယ်မြေဌာန တို့ဖြစ်သည်။

## သင်ကြားနိုင်သောဘာသာရပ်များ နှင့် ပေးအပ်သောဘွဲ့များ 
ရန်ကုန်အနောက်ပိုင်းတက္ကသိုလ်တွင်အဓိအားဖြင့် ဝိဇ္ဇာနှင့် သိပ္ပံ အထူးပြုဘာသာရပ်များ သင်ယူနိုင်သည်။

## အဝေးသင်ဌာနခွဲ 
ရန်ကုန်အနောက်ပိုင်းတက္ကသိုလ်တွင် အဝေးသင်ဌာနခွဲကိုလည်းဖွင့်လှစ်ထားသည်။

## ကိုးကား
## ပြင်ပလင့်ခ်များ 
*
အဘူဂျာမြို့

**အဘူဂျာ**သည် နိုင်ဂျီးရီးယားနိုင်ငံ၏ မြို့တော် ဖြစ်သည်။ နိုင်ငံ၏ အလယ်ဗဟိုတွင် တည်ရှိပြီး ၁၉၈၀ပြည့်လွန်နှစ်များတွင် စီမံကိန်းဖြင့် တည်ဆောက်ခဲ့သော မြို့တော်ဖြစ်သည်။ ၁၉၉၁ခုနှစ်၊ ဒီဇင်ဘာလ (၁၂)ရက်နေ့မှ စတင်၍ ယခင်မြို့တော်ဟောင်း လားဂို့(စ်) ကို မြို့တော်အဖြစ်မှ ပယ်ဖျက်၍ အဘူဂျာမြို့ ကို မြို့တော်အဖြစ် တရားဝင် သတ်မှတ်လိုက်ခြင်းဖြစ်သည်။ ၂၀၀၆ခုနှစ် သန်းခေါင်စာရင်းအရ လူဦးရေ ၇၇၈,၅၆၇ ရှိသည်။ 

## အဘူဂျာအထိမ်းအမှတ်များ 
* millennium Tower (Abuja) U/C
* Central Bank of Nigeria headquarters
* Nigerian Presidential Complex  
* Aso Rock, official residence of the President of Nigeria
* Zuma Rock
* NNPC towers
* Abuja International Conference Centre African Hall
* Central District
* Nigerian Communications Commission building
* Maitama District home of the embassies
* National Library
* Castle of Law
* National Mosque
* National Ecumenical Centre (National Church)
* Abuja Stadium
* The Velodrome
* Ecowas Secretariat
* Ladi Kwali Pottery Centre

## ညီအစ်မမြို့တော်များ 
#ဘရာဇီးလီးယား၊ ဘရာဇီးနိုင်ငံ
#ဒက်ထရွိုက်၊ အမေရိကန်ပြည်ထောင်စု

## ပန်းဥယျာဉ်များ 
## ကိုးကား 
## ပြင်ပလင့်ခ်များ 
* Official site of Nigeria's Federal Capital Territory (FCT) and City of Abuja 
* Abuja.Net
* Abuja Bid Announcement 
* Abujacity.com
* FallingRain Map - elevation = 777m
* Castle of Law http://www.castleoflaw.com
ပရမတ်

ပရမတ္ထ သည် ပါဠိစကားတည်း။
* (၁) ပရမတ်တရား၊ မဖေါက်မပြန်-(ပင်ကိုရှိရင်းအတိုင်း)မှန်ကန်-တည့်မတ်-မြင့်မြတ်-ပြဋ္ဌာန်း-သော-အနက်-သဘော 
* (၂) မြင့်မြတ်-လွန်ကဲ-သော သဘော။  
* (၃) မြင့်မြတ်-လွန်ကဲ-သော အကျိုးစီးပွား။  
* (က) အရဟတ္တဖိုလ်။  
* (ခ) လောကုတ္တရာတရား။  
* (ဂ) နိဗ္ဗာန်ရောက်ကြောင်းအကျင့်။  
* (၄) မြတ်သော သဗ္ဗညုတဉာဏ်တော်၏ ကျက်စားရာ အာရုံ။  
* (တိ) (၅) မဖေါက်မပြန်-မှန်ကန်-တည့်မတ်-ကောင်းမြတ်-သော သဘော ရှိသော (ဝစီသစ္စာ)။  
* (၆) မြင့်မြတ်-လွန်ကဲ-သော သဘောရှိသော (ဘိက္ခုစသည်)။ 
## ပရမတ်တရား
(၁) ပရမတ်တရား၊ မဖေါက်မပြန်-(ပင်ကို ရှိရင်းအတိုင်း) မှန်ကန်-တည့်မတ်-မွန်မြတ်-ပြဋ္ဌာန်း-သော-အနက်-သဘော။ မြတ်စွာဘုရားသည် တရားဓမ္မ ဟောပြတော်မူရာ၌ မှန်ကန်သောတရားကို ဟောပြတော်မူသည်၊ မှားယွင်းသောတရားကို ဟောပြတော်မမူ၊
## သစ္စာ ၂-မျိုး
မှန်ကန်ဟူရာ၌ အမှန်သည် (၁) သမ္မုတိသစ္စာအမှန်နှင့် (၂) ပရမတ္ထသစ္စာအမှန်ဟူ၍ ၂-မျိုး ရှိလေသည်၊ 

ယင်းတွင် သမ္မုတိသစ္စာ အမှန်ဟူသည်မှာ... ရေ, မြေ, တော, တောင်၊ လူ, နတ်, ဗြဟ္မာ၊ ပုဂ္ဂိုလ်, သတ္တဝါ-အစရှိသော လောကဝေါဟာရများသည် **သမ္မုတိသစ္စာ**အားဖြင့် အမှန်ပင် ဖြစ်သည်၊ သို့ရာတွင် တစ်စုံတစ်ယောက်သော ပုဂ္ဂိုလ်၏ ခန္ဓာကိုယ် အတွင်းရှိ အစိတ်အပိုင်း အသီးသီးကို တခြားစီ ခွဲစိတ်လိုက်လျှင် ပုဂ္ဂိုလ်ဟူသော, သတ္တဝါ ဟူသော, ယောက်ျားဟူသော, မိန်းမဟူသော သမ္မုတိပညတ်သည် ကွယ်ပျောက်သွားသည်၊ ရုပ်တရား အစိတ်အပိုင်းများသာ ကျန်ရှိတော့သည်၊ ထို့ကြောင့် သမ္မုတိသစ္စာအမှန်သည် တကယ်ရှိ တကယ်မှန်သော အမှန်မဟုတ်ချေ၊ လောကသင်္ကေတ သမ္မုတိသစ္စာအားဖြင့်သာ အမှန် ဖြစ်သည်၊ ရုပ်, ဝေဒနာ, သညာ, သင်္ခါရ, ဝိညာဉ်ဟူသော ခန္ဓာ ၅-ပါး တရားတို့ကား တကယ်ရှိ တကယ်မှန်သော အမှန်တရားတို့သာ ဖြစ်သည်၊ ယင်းကိုပင် **ပရမတ္ထတရား** ဟူ၍ ခေါ်ဆိုရပေသည်၊ မြတ်စွာဘုရားသည် ဝေနေယျသတ္တဝါတို့၏ အလိုအဇ္ဈာသယအားလျော်စွာ သမ္မုတိသစ္စာ, ပရမတ္ထသစ္စာ ဓမ္မကထာတို့ကို ဟောကြားတော်မူသည် ။ ။ 
## စိတ်, စေတသိက်, ရုပ်, နိဗ္ဗာန် အရေအတွက်
ယင်းတို့တွင် **စိတ်**သည် ဘူမိ, ဇာတိ, သမ္ပယုတ္တဓမ္မ, သင်္ခါရအားဖြင့် မြှောက်ပွားလျှင် အကျဉ်း ၈၉၊ အကျယ် ၁၂၁-ပါး ရှိသော်လည်း အာရုံကို သိမှုသဘောအားဖြင့် တစ်မျိုးတစ်စားသာလျှင် ဖြစ်သည်၊ 

စိတ်၌မှီ၍ စိတ်ကို ခြယ်လှယ်တတ်သော **စေတသိက်**ကား အာရုံကို တွေ့ ထိမှု ဖဿ, ခံစားမှု ဝေဒနာ, မှတ်သားမှု သညာ, စေ့ဆော်မှု စေတနာ, တည်ကြည်မှု ဧကဂ္ဂတာ, အသက်ရှင်မှု (စောင့်ရှောက်မှု) ဇီဝိတိန္ဒြေ, နှလုံးသွင်းမှု မနသိကာရ-စသည်ဖြင့် ၅၂-ပါး ဖြစ်သည်၊ 

**ရုပ်**သည် အစစ်, အတုအားဖြင့် ၂၈-ပါးရှိသော်လည်း ရုပ်အစစ်မှာ ၁၈-ပါးသာ ဖြစ်သည်၊ 

**နိဗ္ဗာန်**သည်ကား ငြိမ်းအေးမှု သန္တိသဘောအားဖြင့် ၁-ပါးတည်း ဖြစ်သည်။ 

ထို့ကြောင့် အဟုတ်အမှန်ရှိသည့် ရုပ်, နာမ်သဘာဝ ပရမတ္ထသည် ၇၂-ပါးသာ ဖြစ်သည် ။

ယင်းပရမတ္ထကို ကထာဝတ္ထုအဋ္ဌကထာ (အဘိ၊ဋ္ဌ၊၃၊၁၁၂-၃)၌မူ ခန္ဓာ ၅-ပါး, အာယတန ၁၂-ပါး, ဓာတ် ၁၈-ပါး, ဣန္ဒြေ ၂၂-ပါးအားဖြင့် ၅၇-ပါး အပြားရှိ၏ဟု မိန့်ဆိုသည်။ 

## ဆက်စပ်အကြောင်းအရာ 
ဗုဒ္ဓဘာသာ၊ အဘိဓမ္မာ၊ ပညတ်

ကိုယ်ကျင့်အဘိဓမ္မာမှ ပရမတ်အကြောင်း

## ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ရွှေလီမြို့

**ရွှေလီ** ကို တရုတ်ဘာသာအားဖြင့် (simp.: 瑞丽市; trad.: 瑞麗市; Pinyin: Ruìlì Shì) ဟုခေါ်ဆိုပြီး တရုတ်နိုင်ငံ၊ ယူနန်ပြည်နယ်၊ တယ်ဟုန်ခရိုင်အတွင်းရှိ ကောင်တီအဆင့်ရှိ မြို့ တစ်မြို့ ဖြစ်သည်။ မြန်မာနိုင်ငံ၊ မူဆယ်မြို့နှင့် နယ်စပ်ကုန်သွယ်ရေး ပြုလုပ်သော နယ်ခြားမြို့ ဖြစ်သည်။ ဧရိယာ စတုရန်းကီလိုမီတာ (၁၀၂၀) (၃၉၃,၈ စတုရန်းမိုင်) ကျယ်ဝန်းသည်။

## ရွှေလီ(သို့မဟုတ်)မိုင်းမော 
ရွှေလီမြို့ကို ရှေးယခင်က မိုင်းမောမြို့ ဟုခေါ်ဆိုသည်။ တရုတ်ဘာသာစကားအားဖြင့် မွင့်မောင်ဟု အသံထွက်ရသည်။ ယခုအမည်ဖြစ်သော ရွှေလီကို တရုတ်ဘာသာစကားအားဖြင့် ရွေ့လိ ဟုခေါ်ဆိုသည်။ ရွေ့မှာ ကံကောင်းခြင်း ဟု အဓိပ္ပာယ်ရပြီး၊ လိမှာ လှပခြင်း ဟု အဓိပ္ပာယ်ရသည်။ 

## ပထဝီဝင်အနေအထား 
မြန်မာနိုင်ငံနှင့် နယ်နိမိတ်ချင်းထိစပ်နေသောမြို့ ဖြစ်သည်။ လူဦးရေ၏ ၆၄% မှာ တောင်ပေါ်နေတိုင်းရင်းသား (၅)မျိုးတို့ဖြစ်ကြသည်။ ရှမ်းလူမျိုး၊ ဂျိန်းဖော့လူမျိုး၊ ဒယ်အန်လူမျိုး၊ လီဆူးလူမျိုးနှင့် အာချန်လူမျိုးတို့ဖြစ်ကြသည်။ နယ်စပ်ကုန်သွယ်ရေးအတွက် အရေးပါသော မြို့တစ်မြို့ ဖြစ်သည်။ 

## လူဦးရေနှင့်လူမျိုးများ 
တရုတ် လူမျိုးနှင့် ရှမ်းလူမျိုးများသည် မြို့တွင်း ချိုင့်ဝှမ်းဒေသတွင် နေထိုင်ကြပြီး ဂျိန်းဖော့လူမျိုးနှင့်ပလောင်တအာင်းတို့သည် မြို့ဆင်ခြေဖုံးဒေသများတွင် နေထိုင်ကြသည်။ လူဦးရေ ၁၄၀,၀၀၀ ခန့်ရှိသည်။

## စက်မှုဇုန်များ 
* ဝမ်တိန် နယ်ခြားကုန်သွယ်မှုဇုန်
* ရွှေလီ နယ်ခြားကုန်သွယ်မှုဇုန်

## ကိုးကား 
## ပြင်ပလင့်ခ်များ 
* Ruili City Official Website 
* Ruili Municipal People's Government 
* Article about Ruili's economy
လှထွတ်၊ စန္ဒရား

**စန္ဒရားလှထွတ်**သည် ၁၉၃၆ ခုနှစ်တွင် ဧရာဝတီတိုင်း၊ ဝါးခယ်မမြို့၌ အဖ ဦးစံထူး (မြန်မာထူး)၊ အမိ ဒေါ်မြတို့က မွေးဖွားခဲ့သည်။ မွေးချင်း ၇ ယောက် အနက် အငယ်ဆုံး ဖြစ်သည်။ အမည်ရင်း လှထွတ် ဖြစ်သည်။

ငယ်စဉ်က စစ်ပြီးခေတ်တွင် (၁၉၄၇ ခုနှစ်မှ ၁၉၅၁ အထိ) ရန်ကုန်မြို့၊ မြို့မ အမျိုးသား အမျိုးသမီးကျောင်း၌ မူလတန်း၊ အလယ်တန်း၊ အထက်တန်း ပညာများ စတင် သင်ကြားခဲ့ပြီး၊ (၁၉၅၁ ခုနှစ်မှ ၁၉၅၇ ခုနှစ်အထိ) ရန်ကုန်မြို့၊ အမှတ် (၁) အစိုးရ အထက်တန်းကျောင်း (ယခင် ဟိုက်စကူးကျောင်း)၌ အထက်တန်းပညာ ဆက်လက် သင်ကြားရင်း တက္ကသိုလ်ဝင် စာမေးပွဲ အောင်မြင်ခဲ့သည်။ ရန်ကုန်တက္ကသိုလ် (ရန်ကင်းကောလိပ်) နှင့် မန္တလေး တက္ကသိုလ်များတွင် ဥပစာ (ဒုတိယနှစ်) အထိ ပညာ သင်ကြားခဲ့သည်။ ထိုအချိန် ကာလတွင် စန္ဒရားလှထွတ် အမည်ဖြင့် မြန်မာ့အသံ ဂီတလောက၊ ပြဇာတ်လောက၊ ကျောင်း၊ ကောလိပ် တက္ကသိုလ်၊ အနုပညာ လောကများ၌ အောင်မြင်နေသော ဂီတ ပညာရှင် ဖြစ်သည်။

စန္ဒရားလှထွတ်သည် ၁၉၆ဝ ခုနှစ်များ တဝိုက်တွင် ဂီတပညာရှင်၊ သီချင်းရေးဆရာ၊ ရုပ်ရှင် ဂီတမှူးအဖြစ် ထင်ရှား အောင်မြင်နေစဉ် အခြားတဖက်တွင် စာပေလက်ရာ ဆောင်းပါးများ၊ (နောင်ဘာသာပြန် ဝတ္ထုတိုများ) အထိ ရေးသားခဲ့သည်။ ဂီတ မဂ္ဂဇင်းများ ဖြစ်သော သောတရှင်၊ ဂီတပဒေသာ ဂီတမဂ္ဂဇင်းများတွင် ဂီတသင်္ကေတ ဆောင်းပါးများ ရေးသားပြီး၊ စောင်းဦးဘသန်းနှင့် တွဲဖက်၍ 'ဂီတသင်္ကေတ ပညာ' စာအုပ်၊ သူ၏ 'တေးသင်္ကေတ' စာအုပ်၊ နောက် 'စန္ဒရားလှထွတ် ဘဝနှင့် တေးများ' စာအုပ် ထုပ်ဝေခဲ့သည်။

ထို့နောက် စန္ဒါရုပ်စုံ မဂ္ဂဇင်းတွင် 'မြန်မာဂီတ ရေစီးကြောင်း' ဆောင်းပါးများ အခန်းဆက် ရေးသား တင်ပြရင်း မိုးဝေ၊ မဟေသီ၊ ရုပ်ရှင်တေးကဗျာ၊ ကလျာ၊ စာပေဂျာနယ်၊ အတွေးအမြင်၊ ရနံ့သစ်၊ မင်္ဂလာ မဂ္ဂဇင်းများတွင် ဆက်လက် ရေးသားခဲ့သည်။ နောင် ၁၉၉၅ ခုနှစ်တွင် နေရီရီ စာပေတိုက်မှ 'မြန်မာ့ဂီတ ရေစီးကြောင်း' စာအုပ် ထုတ်ဝေခဲ့ရာ ထိုနှစ်မှာပင် အမျိုးသား စာပေဆု 'သုတ စာပေဆု' ချီးမြှင့်ခံရသည်။

"စန္ဒရားလှထွတ်သည် ဂီတပြီးလျှင် စာပေသည် အကြီးမားဆုံးသော သံယောဇဉ် ဖြစ်သည်" ဟု အဆိုရှိသည်။ မြန်မာစာပေ လောကတွင် ဂီတ ပညာရှင်များ၊ တေးရေး ဆရာများ၊ အဆိုတော်များနှင့် သူတို့၏ ဂီတဆိုင်ရာ ဆောင်းပါးများ စဉ်ဆက်မပြတ် ရေးသား တင်ပြလေ့ရှိရာ မြို့မညိမ်း၊ ဂီတစာဆို ကိုလှမိုး၊ ရန်နိုင်စိန်၊ ဘိုကလေးတင့်အောင်၊ စစ်ကိုင်း ဦးလှရွှေ၊ ကိုသန်းလှိုင်၊ မောင်မောင်လတ်၊ မြတ်လေး၊ စန္ဒရားချစ်ဆွေတို့နှင့် အတူ စန္ဒရားလှထွတ်လည်း အပါအဝင် ဖြစ်သည်။

စန္ဒရားလှထွတ်သည် မြန်မာ့ဂီတ ဇစ်မြစ်နှင့် ကမ္ဘာ့ဂီတ သမိုင်းကြောင်းများကို အပတ်တကုတ် လေ့လာ ဆည်းပူးပြီး ရေးသားတင်ပြသူ ဖြစ်သည်။ "ဤစာအုပ်တွင် ဂီတနှင့် ပတ်သက်သော မူလဘူတ စူးစမ်းမှုများ၊ ဂီတ၏ အနက်အဓိပ္ပာယ် ဖွင့်ဆိုချက်၊ ဆင့်ကဲ တိုးတက် ပြောင်းလဲလာပုံ စသော ဂီတဗေဒ အကြောင်းအရာများနှင့် ဂီတ၏ ရသ၊ ဒဿန စသည့် သဘောတရားတို့ကို တီးခေါက် ရိပ်စားမိရန် လိုအပ်သည့် နေရာများ၌ ကမ္ဘာ့ဂီတနှင့် နှိုင်းယှဉ် ဖော်ပြထားပြီး မြန်မာ့ဂီတ သမိုင်းရေစီးကြောင်းကို ယနေ့ မျက်မှောက်ခေတ် အထိ သုံးသပ် တင်ပြထားသည်" ဟု သူ၏ စာအုပ် အမှာစာတွင် ရေးသား ဖော်ပြခဲ့သည်။ သူသည် ကမ္ဘာပေါ်၌ ဖြစ်ပျက် ထင်ရှားခဲ့သော အကြောင်းများနှင့် ဂီတဗေဒ အကြောင်းအရာများ ရေးသား တင်ပြလျက် တခါတရံ ဘာသာပြန် ဝတ္ထုတိုများ (ဥပမာ) 'အိုင်စတိုင်းနှင့် တွေ့သောည' ဝတ္ထုတို၊ ထို့နောက် သူ၏ ဘဝရုပ်ပုံလွှာ အပိုင်းအစများ ရေးသားခဲ့သူ ဖြစ်သည်။

စန္ဒရားလှထွတ်သည် ဇန်နဝါရီလ ၅ ရက် ၂ဝဝဝ ခုနှစ်တွင် ရန်ကုန်မြို့၊ ဘောက်ထော်၊ ပြည်သာယာလမ်း နေအိမ်၌ ကွယ်လွန်ခဲ့သည်။ ကွယ်လွန်ချိန်တွင် အသက် ၆၄-နှစ် ရှိပြီဖြစ်ပြီး ဇနီး တေးသံရှင် ချိုဝေလွင် နှင့် ဇော်မျိုးထွဋ် (မဇ္ဈိမလှိုင်း)သားများ ကျန်ရစ်ခဲ့သည်။

## ကိုးကား 
ကဏ္ဍ:မြန်မာ ဂီတပညာရှင်များ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ကဏ္ဍ:မြန်မာ စာရေးဆရာများ
ဝေဟင်ထက်ဝယ် (ရုပ်ရှင်)

**ဝေဟင်ထက်ဝယ်** (Up in the Air) ဇာတ်ကားသည် ၂၀၀၉ ခုနှစ်တွင် ရုံတင်ပြသသည့် ဒါရိုက်တာ ဂျေဆင် ရိတ်မင်း (Jason Reitman) ၏ လက်ရာ ဟာသ ဒရာမာ ဇာတ်ကားဖြစ်သည်။  ၂၀၀၁ ခုနှစ်တွင် ထုတ်ဝေသည့် အမည်တူ ဝတ္ထုမှ ပြန်လည် ပြင်ဆင် ရေးသားထားသည့် ဇာတ်ညွှန်းဖြစ်ပြီး ဇာတ်အိမ်မှာ ကော်ပိုရေးရှင်းများကိုယ်စား လုပ်သားလျှော့ချပေးသူအဖြစ် လုပ်ကိုင်သည့် အမျိုးသားတစ်ဦး၏ ဘဝဒဿနိက၊ အလုပ်အတွက် သူခရီးနှင်ရပုံနှင့် ခရီးလမ်း တလျှောက်တွင် တွေ့ရသူများနှင့် ထိတွေ့ဆက်ဆံပုံကို အရင်းခံကာ ရိုက်ကူးထားသည်။ 

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
ရန်ကုန် အရှေ့ပိုင်း တက္ကသိုလ်

**ရန်ကုန်အရှေ့ပိုင်းတက္ကသိုလ်** () သည် ရန်ကုန်မြို့ အရှေ့တောင်ပိုင်း သန်လျင်မြို့တွင် တည်ရှိသည်။မြန်မာ့ တက္ကသိုလ်ပညာရေးစနစ်တွင် ဝိဇ္ဇာနှင့် သိပ္ပံတက္ကသိုလ်များအား အတူတကွ ပေါင်းစည်းထားခဲ့ပြီး ရန်ကုန်အရှေ့ပိုင်းတက္ကသိုလ်သည် ရိုးရိုးဝိဇ္ဇာဘာသာရပ်များနှင့် သိပ္ပံဘာသာ အထူးပြု ကျောင်းသားများအား ဝိဇ္ဇာဘွဲ့များနှင့် မဟာဘွဲ့များကို ချီးမြှင့်ပေးသည်။ ၎င်းသည် ရိုးရိုး Bachelor Of Art(BA) ဝိဇ္ဇာဘွဲနှင့် Bachelor Of Science(BSc) သိပ္ပံဘွဲ့ ရယူနိုင်ရန်အတွက် သုံးနှစ် အချိန်ပေးရပြီး BA(Hons) နှင့် BSc(Hons) တို့ကဲ့သို့သော ဂုဏ်ထူးတန်း(Honor Degree)များအတွက်ကိုမူ ၄ နှစ်အချိန်ပေးရလေသည်။ ဥပဒေပညာ Bechelor of Law ( LL.B)အတွက်မှာမူ ၅ နှစ် အချိန်ပေးရသည်။ 

## ကိုးကား
၂၀၁၀ ဟေတီငလျင်

**၂၀၁၀ ခုနှစ် ဟေတီငလျင်**သည် ပြင်းအား ရစ်ချ်တာစကေး ၇.၀ ရှိ အဖျက်စွမ်းအားကြီးမားသော ငလျင်ကြီးဖြစ်သည်။ ငလျင်ဗဟိုချက်မသည် မြို့တော် ပေါ့တ်အော်ရ်ပရင့်စ်မြို့၏ အနောက်ဘက် ၂၅ ကီလိုမီတာ (၁၆မိုင်) အကွာ လီယိုဂန်းမြို့ အနီးတွင် တည်ရှိသည်။ ၂၀၁၀ ခုနှစ်၊ ဇန်နဝါရီလ (၁၂) ရက်နေ့ ဂရင်းနစ်စံတော်ချိန် (၂၁ : ၅၃)နာရီအချိန်တွင် လှုပ်ရှားခဲ့သည်။ ငလျင်ကြီး လှုပ်ပြီးသည့်အချိန်မှ ဇန်နဝါရီလ (၂၄) ရက်နေ့အတွင်း ပြင်းအားရစ်ချ်တာစကေး (၄.၅) နှင့် အထက်ရှိသော နောက်ထပ် ငလျင်ငယ်ပေါင်း (၅၂) ခုထိ ထပ်မံလှုပ်ခဲ့သေးသည်။ 

ဖေဖော်ဝါရီလ (၁၂) ရက်နေ့ အထိ အချက်အလက်စစ်တမ်းများအရ လူပေါင်း (၃) သန်းနီးပါး ငလျင်ဒဏ်ကို ခံစားခဲ့ကြရသည်။ ဟေတီအစိုးရ၏ ပြန်တမ်းများအရ သေဆုံးသူဦးရေပေါင်းမှာ (၂၁၇၀၀၀)မှ (၂၃၀၀၀၀) ကြားရှိပြီး လူပေါင်း (၃)သိန်းခန့် ဒဏ်ရာရရှိခဲ့ကာ လူပေါင်း (၁)သန်းခန့် အိုးမဲအိမ်မဲ့ဖြစ်ခဲ့ကြကြောင်း သိရှိရသည်။ နေအိမ်ပေါင်း ၂ သိန်းခွဲခန့်နှင့် စီးပွားရေးဆိုင်ရာ အဆောက်အဦပေါင်း (၃)သောင်းခန့် ပြိုကျ(သို့မဟုတ်)ပြင်းထန်စွာ ပျက်စီးခဲ့ရသည်။ 

ငလျင်ကြောင့် ပို့အော်ပရင့်စ်မြို့တော်နှင့် ဂျက္ကမဲလ်မြို့အပါအဝင် အခြားမြို့ပေါင်းများစွာ ထိခိုက်ပျက်စီးခဲ့သည်။ သမိုင်းဝင်အဆောက်အဦများ၊ အထင်ကရအဆောက်အဦများလည်း ပျက်စီးခဲ့သည်။ သမ္မတနန်းတော်၊ အမျိုးသားလွှတ်တော်၊ ပို့အော်ပရင့်စ် ကက်သီဒရယ်နှင့် ပင်မအကျဉ်းထောင်ကြီးတို့ပါဝင်သည်။ သေဆုံးသွားသူများထဲတွင် ပို့အော်ပရင့် ဂိုဏ်းချုပ်ဘုန်းကြီး ဂျိုးဇက်ဆာ့ဂျ်မီးယော့၊ အတိုက်အခံပါတီခေါင်းဆောင် မီချာဂေးလတ်တို့ပါဝင်သည်။ ကမ္ဘာ့ကုလသမဂ္ဂ၏ ဟေတီငြိမ်ချမ်းရေး ထိန်းသိမ်းရေးအဖွဲ့ချုပ် အဆောက်အဦးကြီးမှာလည်း ပြိုကျပျက်စီးခဲ့ရပြီး ငြိမ်းချမ်းရေးထိန်းသိမ်းရေးမစ်ရှစ် အကြီးအကဲ ဟယ်ဒီ အန်နာဘီ အပါအဝင် အများအပြားသေဆုံးခဲ့သည်။ 

ကမ္ဘာ့နိုင်ငံအများအပြားတို့က လူသားချင်း စာနာထောက်ထားသည့် အနေဖြင့် ကယ်ဆယ်ရေး၊ ရှာဖွေရေး လုပ်ငန်းများအတွက် ဆေးအဖွဲ့များ၊ အင်ဂျင်နီယာအဖွဲ့များ၊ ကယ်ဆယ်ရေးအဖွဲ့များ၊ အထောက်အကူပစ္စည်းများနှင့် ငွေအားပါ ထောက်ပံ့ကူညီခဲ့ကြသည်။ ဇန်နဝါရီလ (၂၂) ရက်နေ့တွင် ကမ္ဘာ့ကုလသမဂ္ဂ အရေးပေါ် ကယ်ဆယ်ရေးအဖွဲ့က လုပ်ငန်းများ ရပ်နားတော့မည့်အချိန်နီးပြီဟု ကြေညာသည်။ နောက်တစ်ရက်တွင် ဟေတီအစိုးရက အသက်ရှင်ကျန်ရစ်သူများအား ရှာဖွေကယ်ဆယ်ရေးကို ဆက်လက် ဆောင်ရွက်ကြရန် တိုက်တွန်းနှိုးဆော်ခဲ့သည်။

## ကိုးကား
စိန်မောင်

**ဒေါက်တာစိန်မောင် (၁၉၃၆-၂၀၂၁)** သည်  ရန်ကုန်စတော့အိတ်ချိန်း (YSX)တွင် စာရင်းသွင်းထားသော First Private Bank အများပိုင်ကုမ္ပဏီကို တည်ထောင်သူနှင့် ယင်းဘဏ်၏ ဥက္ကဋ္ဌအဖြစ် နှစ်ပေါင်း ၃၀နီးပါးဆောင်ရွက်ခဲ့သူဖြစ်သည်။မြန်မာ့ဘဏ်လောက၏  ဦးဆောင်ပညာရှင်တစ်ဦးဟုလည်းဖော်ညွှန်းခြင်းခံရသည်။

## ငယ်ဘဝ 
အဖ ဦးစိန်ယုံ၊ အမိ ဒေါ်မြရင်တို့က လှည်းကူးမြို့နယ် ဒါးပိန်မြို့တွင် ၁၉၃၆ ခုနှစ်၌ မွေးဖွားခဲ့သည်။၁၉၅၃ ခုနှစ်တွင် တက္ကသိုလ်ဝင်တန်း အောင်မြင်သည်။၁၉၅၈ ခုနှစ်တွင် ရန်ကုန်တက္ကသိုလ်မှ BA (Honours) ဘွဲ့ကို လည်းကောင်း၊ ၁၉၆၀ ခုနှစ်တွင် အမေရိကန် ပြည်ထောင်စု Syracuse University ရှိ Maxwell Graduate School မှ MPA ဘွဲ့ကို လည်းကောင်း၊ ၁၉၆၄ ခုနှစ်တွင် New York Univeristy မှ PhD ကို လည်းကောင်း ရရှိသည်။

၁၉၆၅-၆၆ ခုနှစ်တွင် ရန်ကုန် စီးပွားရေးတက္ကသိုလ် ၌ လက်ထောက် ကထိက အဖြစ် လည်းကောင်း၊ ၁၉၆၆ မှ ၁၉၈၈ ခုနှစ်ထိ ဘဏ္ဍာရေးနှင့် စီမံကိန်း ဝန်ကြီးဌာနတွင် ဒုတိယအတွင်းဝန်နှင့် တွဲဖက်ညွှန်ကြားရေးမှူး အဖြစ် လည်းကောင်း၊ တာဝန် ထမ်းဆောင်ခဲ့ပြီး ပြည်ပနိုင်ငံများသို့ စေလွှတ်သော အဖွဲ့အစည်းများတွင် အဖွဲ့ဝင် အဖြစ် ပါဝင်ခဲ့သည်။

၎င်းသည်  နိုင်ငံတော်အေးချမ်းသားယာရေးနှင့်ဖွံ့ဖြိုးရေးကောင်စီ နှင့် နီးကပ်သည့် ဆက်ဆံရေးရှိသူတစ်ဦးဖြစ်သည့်အပြင် အထူးသဖြင့် ဦး ခင်ညွှန့်နှင့် ပိုမိုနီးကပ်သည့် ဆက်ဆံရေးရှိသည်။ ၂၀၁၇ခုနှစ်က ရန်ကုန်တက္ကသိုလ် စစ်ကိုင်းဆောင် ကျောင်းသားအချို့ ဗိုလ်ချုပ်ကြီးဟောင်း ဦးခင်ညွန့်ကို ကန်တော့ခဲ့ရာတွင် ဒေါက်တာစိန်မောင်လည်း ကန်တော့ခံသည့်ထဲပါဝင်ခဲ့သည့်အပြင် ဦးခင်ညွှန့်ကို ဖိတ်ကြားပေးသူဟု ဧရာဝတီက ဖော်ပြသည်။ 

## နိုင်ငံတကာ အတွေ့အကြုံများနှင့်တာဝန်ထမ်းဆောင်ခဲ့မှုများ 
နိုင်ငံတကာ အတွေ့အကြုံများ အဖြစ် ၁၉၇၆-၇၇ ခုနှစ်တွင် အပြည်ပြည်ဆိုင်ရာ ငွေကြေးရန်ပုံငွေ အဖွဲ့ (IMF)၏ အလှည့်ကျ အမှုဆောင် ဒါရိုက်တာ၊ ၁၉၇၇ ခုနှစ်မှ ၁၉၈၀ ခုနှစ်အထိ နိုင်ငံတကာ ပြန်လည် ထူထောင်ရေးနှင့် ဖွံ့ဖြိုးရေးဘဏ် (IBRD) တွင် စီးပွားရေး/ ချေးငွေ အရာရှိတို့ အဖြစ် တာဝန် ထမ်းဆောင်ခဲ့ပြီး၊ ၁၉၆၅ ခုနှစ်မှ ၁၉၈၈ ခုနှစ်အထိ IMF, World Bank, UACTND, GATT, ECAFE စသည့် အဖွဲ့အစည်းများ၊ နိုင်ငံတကာ Seminar နှင့် Conference များ၊ ၂၀၀၂ ခုနှစ်မှ စ၍ အာဆီယံ ဘဏ်လုပ်ငန်းဆိုင်ရာ ကောင်စီနှင့် Conference များကို တက်ရောက်ခဲ့သည်။မြန်မာနိုင်ငံ ဝိဇ္ဇာနှင့် သိပ္ပံပညာရှင် အဖွဲ့တွင် အဖွဲ့ဝင် အဖြစ် လည်းကောင်း၊ အာဆီယံဘဏ်များအသင်း ငွေကြေး ရင်းနှီးမြှုပ်နှံ့မှုနှင့် ကုန်သွယ်ရေး အမြဲတမ်း ကော်မတီတွင် အမြဲတမ်း အဖွဲ့ဝင် အဖြစ် လည်းကောင်း၊ မြန်မာနိုင်ငံ ဘဏ်များအသင်းတွင် အမှုဆောင် အဖြစ် လည်းကောင်း၊မြန်မာနိုင်ငံဘဏ်များအသင်းတွင် ဒုတိယဥက္ကဋ္ဌ တစ်ဦးအဖြစ် လည်းကောင်း  တာဝန်ယူခဲ့ပြီး၊ အစိုးရနှင့် ပုဂ္ဂလိက စီးပွားရေး လုပ်ငန်းများတွင် ဘဏ်လုပ်ငန်းနှင့် စီးပွားရေး ဆိုင်ရာ အတိုင်ပင်ခံ ပညာရှင် တဦး အဖြစ် ဟောပြော ဆွေးနွေးခဲ့သည်။ထို့အပြင်အများပိုင် ပထမပုဂ္ဂလိကဘဏ်လီမိတက်ကို ၁၉၉၂ ခုနှစ်၊ အောက်တိုဘာလတွင် တည်ထောင်ခဲ့ပြီး ဥက္ကဋ္ဌ အဖြစ်နှစ်ပေါင်း ၃၀နီးပါး တာဝန်ယူ ဆောင်ရွက်ခဲ့သည်။၂၀၁၇ ခုနှစ် ဇန်နဝါရီ ၂၀ ရက်တွင် ရန်ကုန်စတော့အိတ်ချိန်းစာရင်းဝင် အများပိုင်ကုမ္ပဏီတစ်ခု တည်ထောင်ခဲ့သည်။ 

## ဘဝနိဂုံး 
ဒေါက်တာ စိန်မောင်သည် ၂၀၂၁ခုနှစ် ဩဂုတ် ၃၀ ရက် နံနက်ပိုင်းတွင် လူကြီးရောဂါဖြင့် ကွယ်လွန်သည်။ 

## ကိုးကား 
ကဏ္ဍ:၁၉၃၆ မွေးဖွားသူများ
ကဏ္ဍ:၂၀၂၁ ကွယ်လွန်သူများ
ဆော့ဖ် ကော်ပီ

ဆော့ဖ်ကော်ပီ (soft copy ) ဆိုသည်မှာ ပရင့်ထုတ်မထားသော ဒစ်ဂျစ်တယ် စာရွက်စာတမ်း သို့မဟုတ် အချို့သော အချက်အလက်များ ဖြစ်ပြီး ကွန်ပျူတာ မော်နီတာ ဖန်သားပြင်ပေါ်တွင် ကြည့်ရှုနိုင်သကဲ့သို့ အီးမေးလ်နှင့် တွဲဆက်၍ လည်း ပို့လွှတ်နိုင်သည်။ ထိုအရာများကို ပရင့်ထုတ်ပြီးပါက ပရင့်ထုတ်ထားသော စာရွက်စာတမ်းကို ဟတ်ဒ်ကော်ပီ ဟု ခေါ်ဆိုကြသည်။
ကိန်းဘရစ်ချ် တက္ကသိုလ်

**ကိန်းဘရစ်ချ် တက္ကသိုလ်** () သည် အင်္ဂလန်တွင် ဒုတိယ ရှေးအကျဆုံးနှင့် ဥရောပတွင် စတုတ္ထမြောက် ရှေးအကျဆုံး တက္ကသိုလ်ဖြစ်သည်။

## ကျမ်းကိုး 
ကဏ္ဍ:ကိန်းဘရစ်ချ် တက္ကသိုလ်
မြေကတုတ်

မြေကတုတ် ဆိုသည်မှာ ရှေးဟောင်းသုတေသနပညာတွင် လူတို့၏ လုပ်ဆောင်ချက်ကြောင့် မြေမျက်နှာပြင် အနေအထား ပြောင်းလဲသွားခြင်းကို ခေါ်ဆိုခြင်းဖြစ်သည်။ မြေကတုတ်သည် ရှေးဟောင်းသုတေသန အတွက် လေ့လာရန် အရာ ဖြစ်နိုင်သကဲ့သို့ မြေမျက်နှာပြင် အောက်မှ အရာတို့၏ ပုံသဏ္ဌန်ကို ပြခြင်းလည်း ဖြစ်နိုင်သည်။

## Gallery

File:Grodzisko w Bielsku-Białej.jpg|၁၁ရာစု တောင်ကုန်းခံတပ်Bielsko-Biała, ပိုလန်နိုင်ငံ
File:Chateau-de-Gisors.jpg|၁၂ရာစု Motte-and-baileyChâteau de Gisors in Eure၊ ပြင်သစ်နိုင်ငံ
File:Grave Creek Mound.jpg|အေဒီနာတို့၏ လူသေ မြုှပ်နှံရာမြေပုံအနောက်ဗာဂျီးနီးယားပြည်နယ်၊ အမေရိကန်ပြည်ထောင်စု
File:Monks Mound in July.JPG|A Mississippian platform mound Cahokia in အီလီနွိုင်းပြည်နယ်၊ အမေရိကန်ပြည်ထောင်စု
File:Serpent Mound1 HRoe 2005.jpg|A Fort Ancient effigy mound Serpent Mound in အိုဟိုင်းယိုးပြည်နယ်၊ အမေရိကန်ပြည်ထောင်စု
File:Stoney Littleton.jpg|A Neolithic long barrowStoney Littleton Long Barrow in ဆမ်းမားဆက်၊ ယူနိုက်တက်ကင်းဒမ်း
File:Thornborough Henge.jpg|A Neolithic hengeThornborough Henges in ယော့ရှိုင်းယားမြောက်ပိုင်း၊ ယူနိုက်တက်ကင်းဒမ်း
File:Newark Works Squier and Davis Plate XXV.jpg|A Hopewell enclosureNewark Earthworks in အိုဟိုင်းယိုးပြည်နယ်၊ အမေရိကန်ပြည်ထောင်စု

## ကိုးကား
စော်ဘွား

**စော်ဘွား** ဟူသည့်အသုံးအနှုံးသည် ရှမ်းလူမျိုးနှင့် ကယားလူမျိုးများက ၎င်းတို့၏အကြီးအကဲအား ခေါ်ဝေါ်သည့် အသုံးအနှုံးဖြစ်သည်။ ရှမ်းစကား စော(ဝ်)ဖ မှဆင်းသက်လာသည်။ အရှင်သခင်ဟူ၍ အဓိပ္ပာယ်ရသည်။ ပုဂံခေတ်နောက်ပိုင်းတွင် ရှမ်းနယ်များပေါ်ထွန်းလာရာတွင် ၎င်းနယ်များသည် ဘုရင်တစ်ပါးတည်း၏ နိုင်ငံအဖြစ်သို့ မရောက်နိုင်ဘဲ အကွဲကွဲအပြားပြားဖြစ်ရာ နယ်ရှင်များကို စော်ဘွားဟု ခေါ်ကြသည်။ မိုးကောင်းစော်ဘွား၊ မိုးညှင်းစော်ဘွား၊ သိန္နီစော်ဘွား၊ ကျိုင်းတုံစော်ဘွားစသဖြင့် မြန်မာ့သမိုင်းတွင် နေရာအတော်များများ၌တွေ့ရသည်။ နောက်ပိုင်းတွင် မြန်မာစကားအဖြစ် မွေးစားလိုက်ပြီး တိုင်းပြည်ငယ်များ၏ဘုရင်များကို စော်ဘွားဟု သုံးကြသည်။ ဥပမာအားဖြင့် အာရပ်စော်ဘွားများ၊ ဘရူနိုင်းစော်ဘွား၊ အာသံစော်ဘွား၊ မဏိပူရစော်ဘွား၊ အိန္ဒိယမဟာရာဇာစော်ဘွားများ စသည်ဖြင့် သုံးနှုန်းကြသည်။
မင်းရဲကျော်စွာ (အင်းဝ)

**မင်းရဲကျော်စွာ (အင်းဝ)** (၁၄၁၀–၁၄၄၂) သည် အင်းဝထီးနန်းကို ၁၄၃၉ ခုနှစ်မှ ၁၄၄၂ အထိ အုပ်စိုးခဲ့သော ဘုရင်တစ်ပါး ဖြစ်သည်။ ထီးနန်းကာလ သုံးနှစ်လုံးလုံး အင်းဝထီးနန်းကိုသာ အခိုင်အမာ အုပ်စိုးခဲ့သည်။ ၁၄၄၂ ခုနှစ်တွင် ကွယ်လွန်ခဲ့ပြီး သူကွယ်လွန်ပြီးနောက် ညီဖြစ်သူ နရပတိက ထီးနန်းကို ဆက်ခံခဲ့သည်။

## ကိုးကား
မြန်မာပြည်ဖွား ဂေါ်ရခါးလူမျိုးများ

**ဂေါ်ရခါးလူမျိုး** သို့မဟုတ် **နေပါလီ** (; ;  ) သည် မြန်မာပြည်၌ မှီတင်နေထိုင်‌သော နီပေါနွယ်ဖွား လူမျိုးစုအားလုံးကိုဆိုလိုသည်။ ရှေးကာလကပင် ဗြိတိသျှစစ်တပ်များတွင် စုဆောင်းဖွဲ့စည်း၍ ဂေါ်ရခါးတပ်ဟူ၍ သီးခြားထူထောင်ခဲ့သည်။ 

ဂေါ်ရခါးများတွင် ခူကူရီးခေါ် လေးလံသော ဓားကောက်ကို ဆောင်ထားလေ့ရှိသည်။ မြန်မာနိုင်ငံအရပ်ရပ်တွင် ဂေါ်ရခါး အရပ်သားများ နေထိုင်ကြသည်။ နွားမွေးခြင်း၊ နွားနို့နှင့် ဒိန်ခဲထောပတ် ပြုလုပ်ခြင်း၊ သီးနှံစိုက်ပျိုးခြင်း၊ မုန့်ပဲသရေစာ ပြုလုပ်ခြင်းဖြင့် အသက်မွေးလေ့ရှိသည်။

ခန့်မှန်းခြေ လူဦးရေ ၁သိန်းခွဲးနီးပါး ရှိပြီး ယခု ဂေါ်ရခါး အများစုသည် မိုးညှင်း၊မိုးကောင်း၊ မြစ်ကြီးနား၊ ဝိုင်းမော်၊ နမ္မတီး၊ ရန်ကုန်၊ မန္တလေး၊ ပြင်ဦးလွင်၊ မိုးကုတ်၊ တမူး၊ ကလေးမြို့၊ တောင်ကြီး နှင့် နိုင်ငံအနှံ့အပြားတွင် နေထိုင်လျက် ရှိသည်။

ဂေါ်ရခါးလူမျိုးများသည် နယ်ချဲ့ ဆန့်ကျင်ရေး၊ ဖက်ဆစ်ဆန့်ကျင်ရေး၊ မြန်မာပြည် လွတ်လပ်ရေး ကြိုးပမ်းမှု သမိုင်း၊ လွတ်လပ်ရေးကာကွယ်စောင့်ရှောက်မှု သမိုင်းများတွင် စွန့်စွန့်စားစားပါဝင်ခဲ့သည်။ အောင်ဆန်းသူရိယဘွဲ့ ရရှိသော ဆာ့ခ်ဗဟာ ဒူးရွိုင်း (ကြည်း ၀၁၉၁၄) သည် ဂေါ်ရခါး စစ်သည်တော်တစ်ဦး ဖြစ်သည်။

## ရိုးရာယဉ်ကျေးမှု နှင့် ဓလေ့ထုံးစံများ 
ဂေါ်ရခါးလူမျိုးအများစုသည် ပုံမှန်အားဖြင့် နီပေါနှင့် မြန်မာဘာသာစကားများကို ပြောဆိုကြသည်။ ဂေါ်ရခါးလူမျိုး ၆၀ % သည် ဟိန္ဒူဘာသာ နှင့် ၄၀ % သည် ဗုဒ္ဓဘာသာ ကို  ကိုးကွယ်ယုံကြည်ကြသည်။

## ထင်ရှားသော ဂေါ်ရခါးလူမျိုးများ 
* အောင်ဆန်းသူရိယ ဆာ့ခ်ဗဟာဒူးရွိုင်း - မြန်မာနိုင်ငံတော်၏ အမြင့်မားဆုံးဖြစ်သော သူရဲကောင်း ဘွဲ့တံဆိပ်ရရှိသူ
* ဗိုလ်ကြီး ဘီပီပါရ်ဒန်း 
* ဗိုလ်ကြီး ချာဘီလားသားပါး
* ဒုဗိုလ်မှူးကြီး ဇေယျကျော်ထင် သူရ လက်ချ်မန်ရိုင်း 
* ဗဟာဒူး - မြန်မာ့လက်ရွေးစင် ဂန္ထဝင်ဘောလုံးတိုက်စစ်မှူး
* ပါမောက္ခအတ္တာဆင်း - မန္တလေးတက္ကသိုလ် ဓာတုဗေဒဌါနကို တည်ထောင်သူတစ်ဦး
*ချယ်ရီမြေမောင်တင်ထွန်း - စာရေးဆရာ
*ငြိမ်းသဇင် - မြန်မာ့ဂုဏ်ဆောင် တိုက်ကွမ်ဒိုကစားသမား
*အီစိုး - မြန်မာ့လက်ရွေးစင်ဘောလုံးတိုက်စစ်မှူး၊ လာအိုကလပ် Young Elephants ၏ တိုက်စစ်မှူး
*သုဓမ္မသိင်္ဂီ ဒေါ်ကာလဝတီ (ခ) ဒေါ်စန်းစန်း

## ကိုးကား 
ကဏ္ဍ:မြန်မာနိုင်ငံလူမျိုးများ
ပူလစ်ဇာဆု

**ပူလစ်ဇာဆု** (, () သည် အမေရိကန်ပြည်ထောင်စုမှ ချီးမြှင့်သော  သတင်းနှင့် အနုပညာဆိုင်ရာ ထိပ်တန်းဆုအဖြစ် သတ်မှတ်ထားသည်။ သတင်းစာ၊ ဂျာနယ်၊ စာပေ၊ ဂီတအရေးအဖွဲ့ စသည်တို့တွင် ထူးချွန်သူများကို နှစ်စဉ် ဆုချီးမြှင့်သည်။ ဟန်ဂေရီလူမျိုး အမေရိကန်နိုင်ငံသား ပုံနှိပ်ထုတ်ဝေသူ ဂျိုးဇက်ပူလစ်ဇာ (Joseph Pulitzer)က စတင် ရန်ပုံငွေထောင်ပြီး ၁၉၁၇ ခုနှစ်မှာ စတင်ချီးမြှင့်ခဲ့ခြင်း ဖြစ်သည်။ နယူးယောက်မြို့ ကိုလံဘီယာတက္ကသိုလ်မှ ကြီးကြပ်ရွေးချယ် သည်။ နှစ်စဉ် ကဏ္ဍ ၂၁ ခုအတွက် ဆုချီးမြှင့်သည်။ ဆုပေါင်းနှစ်ဆယ်တွင် ဆုကြေးငွေသား အမေရိကန်ဒေါ်လာ တစ်သောင်းစီချီးမြှင့်ပြီး ပြည်သူ့အကျိုးပြု ဂျာနယ်လစ်ဇင်ဆုအတွက် ရွှေတံဆိပ်ဆု ချီးမြှင့်သည်။

၂၀၁၄ ခုနှစ်အတွက် နိုင်ငံတကာသတင်းဆိုင်ရာ ပူလစ်ဇာဆု (Pulitzer Prize) ကို မြန်မာနိုင်ငံက ရိုဟင်ဂျာ မူစလင်များ အကြမ်းဖက်ခံရသည့် သတင်းရေးသားတဲ့ ရိုက်တာသတင်းဌာနက သတင်းထောက် ၂ ဦးကို ချီးမြှင့်လိုက်သည်။ Jason Szep နှင့် Andrew Marshall တို့ ၂ ဦးရေးသားသော သတင်းများသည် ပြတ်သားရဲရင့်သည်ဟု ဆုရွေးချယ်ရေးအဖွဲ့မှ ပြောသည်။ ရိုဟင်ဂျာများသည် မြန်မာနိုင်ငံမှ ထွက်ပြေးနေကြပြီး တခါတလေမှာတော့ လူကုန်ကူးသူ၏ သားကောင်အဖြစ်ကိုပါ ရောက်ခဲ့ရသော သတင်းများကို  သူတို့က ရေးသားခဲ့ကြတာ ဖြစ်သည်။

၂၀၁၄ ခုနှစ်အတွက် အထူးဆုဖြစ်သည့် လူထုဝန်ဆောင်မှု ပူလစ်ဇာဆုကို  အမေရိကန်မှ ဝါရှင်တန်ပို့စ် နှင့် ဗြိတိန်က Guardian သတင်းစာ ၂ စောင်က ပူးတွဲ ဆွတ်ခူးခဲ့သည်။  ဤသတင်းစာကြီး ၂ စောင်သည် အမေရိကန်အစိုးရ၏ လျှို့ဝှက်ထောက်လှမ်းမှုများနှင့် ပတ်သက်ပြီး  ပြည်ပကို ထွက်ပြေးခိုလှုံခဲ့သော အမျိုးသား ထောက်လှမ်းရေး အေဂျင်စီ NSA က ဝန်ထမ်းဟောင်း Edward Snowden ရဲ့ ထုတ်ဖော်မှုအပေါ် အခြေခံသည့် သတင်းများ ရေးသားခဲ့သောကြောင့်  အမေရိကန်သမ္မတက ၎င်းနိုင်ငံ၏ ထောက်လှမ်းမှုများကို ကန့်သတ်ခဲ့ရသည်အထိ ကိုယ်ရေးလွတ်လပ်ခွင့်ဆိုင်ရာ အခြေအတင် ငြင်းခုံမှုများ ဖြစ်ပွားခဲ့သည်။

အထူးသတင်းအတွက် ဆုကို  ဘောစ်စတွန်မာရသွန်ဗုံးဖေါက်ခွဲမှုနှင့်  ဗုံးဖောက်ခွဲသူကို လိုက်ရှာသည့် အကြောင်း ရေးသားသော Boston Globe က ရခဲ့သည်။  ကင်ညာနိုင်ငံ Westgate mall တွင် အကြမ်းဖက် အတိုက်ခိုက်ခံရသော အထူးသတင်းမှတ်တမ်းနဲ့ ဓာတ်ပုံအတွက် ဆု ၂ ခု ဆွတ်ခူးခဲ့သည့် သတင်းဌာနသည် နယူးယောက်တိုင်းစ် ဖြစ်၏ ။

## ကိုးကား
ပိုလန်သမ္မတလေယာဉ်ပျက်ကျခြင်း

ပိုလန်နိုင်ငံ သမ္မတ လက်ချ်ကက်ဇင့်စကီ အပါအဝင် စစ်ဘက်အကြီးအကဲများ၊ အဆင့်မြင့်အရာရှိများ တင်ဆောင်လာသော ဆိုဗီယက်ခေတ်လုပ် တူပိုလက်ဂျက်လေယာဉ်သည် ၂၀၁၀ခုနှစ် ဧပြီ ၁၀ ရက်နေ့တွင်ရုရှားနိုင်ငံ၌ပျက်ကျခဲ့ရာ ပိုလန်သမ္မတ အပါအဝင် လေယာဉ်ပေါ် ပါလာသူ ၉၆ ဦးစလုံး သေဆုံးခဲ့သည်။

သေဆုံးသူများတွင် ပိုလန်သမ္မတနှင့်၎င်း၏ဇနီး၊ စစ်ဦးစီးချုပ်နှင့် အခြားစစ်ဘက်တာဝန်ရှိသူများ၊ ဗဟိုဘဏ် ဥက္ကဋ္ဌ၊ နိုင်ငံခြားရေး ဒုတိယဝန်ကြီး၊ လွှတ်တော်အမတ်များ၊ သမိုင်းပညာရှင်များနှင့် အခြားအကြီးတန်းအရာရှိများ ပါဝင်သည်။ ပထမ ကမ္ဘာစစ်အတွင်း ရုရှားတပ်များကြောင့် သေဆုံးခဲ့ရသော ပိုလန်တပ်သား ၂၂၀၀၀ အတွက် အောက်မေ့ဖွယ်အခမ်းအနားသို့ တက်ရောက်ရန်လာစဉ် ဆိုဗီယက်ခေတ်လုပ် Tupolev Tu- ၁၅၄ လေယာဉ်သည် ရုရှားနိုင်ငံ အနောက်ပိုင်း၊ စမိုလင်ရှ်က်လေဆိပ်သို့ ဆင်းသက်ချိန်တွင် မြူနှင်းထူထပ်မှုကြောင့် သစ်ပင်များနှင့်တိုက်မိပြီး မီးလောင် ပေါက်ကွဲခဲ့သည်ဟု ပြည်နယ်အုပ်ချုပ်ရေးမှူး ဆာဂေးအန်တူဖက်ဗ်က ပြောကြားခဲ့သည်။

လေယာဉ်ပျက်ကျမှုမှာ လေယာဉ်မှူးအမှားကြောင့်ဖြစ်သည်ဟု စစ်ဆေးသူများက သံသယရှိပြီး လေကြောင်း ထိန်းချုပ်ရေးမျော်စင်မှ ညွှန်ကြားချက်များအား လေယာဉ်မှူးက လျစ်လျူရှုခဲ့ကြောင်း ၎င်းတို့က ပြောကြားခဲ့သည်။ ခေတ်သစ်ကမ္ဘာတွင် ယခုကဲ့သို့ ကြေကွဲဖွယ် ဖြစ်ရပ်ဆိုးမျိုးကြုံဖူးခြင်းမရှိဟု ပိုလန်ဝန်ကြီးချုပ်ဒေါ်နယ်လ်တာ့ခ်က အစိုးရအဖွဲ့အရေးပေါ်အစည်းအဝေးတွင် ပြောကြားခဲ့သည်။ ပိုလန်သမ္မတ ဟောင်းလက်ချ်ဝေဆာကလည်း ယင်းဖြစ်ရပ်သည် ယုံကြည်နိုင်စရာမကောင်းသော မဖြစ်နိုင်သည့်အရာ ဖြစ်သည်ဟု ပြောကြားခဲ့သည်။

ပိုလန်အောက်လွှတ်တော်ဥက္ကဋ္ဌ ဘရိုနစ်လောကိုမိုရွန်စကီက ကြားဖြတ်အစိုးရသမ္မတအဖြစ် ရာထူးရယူပြီး ဝမ်းနည်းဖွယ်အထိမ်းအမှတ်အဖြစ် သီတင်းပတ်တစ်ပတ်ပြုလုပ်ရန် ညွှန်ကြားခဲ့သည်။ ပျက်ကျခဲ့သော လေယာဉ်ကို ပြီးခဲ့သောဒီဇင်ဘာတွင်မှ ပြန်လည်ပြင်ဆင်မှု ပြီးစီးခဲ့ပြီးဖြစ်သည်ဟု ယင်းလေယာဉ်များကို ထုတ်လုပ်သော Aviakor လေယာဉ်စက်ရုံဒါရိုက်တာ အဲလက်ဆီဂူဆက်ဗ်ကပြောကြားခဲ့သည်။
လေယာဉ်ပျက်ကျမှုကို စုံစမ်းစစ် ဆေးရေးကော်မရှင်ဖွဲ့၍ စစ်ဆေးမည် ဖြစ်ပြီး ရုရှားဝန်ကြီးချုပ်ပူတင်အား ကော်မရှင်အကြီးအကဲအဖြစ် သမ္မတမက်ဗီဒက်ကခန့်အပ်ခဲ့သည်။
## ကိုးကား 
Weekly Eleven Journal
သီရိလင်္ကာလွှတ်တော်ရွေးကောက်ပွဲ(၂၀၁၀)

၂၀၁၀ခုနှစ်၊ ဧပြီလ (၉)ရက်တွင် ပြုလုပ်ခဲ့သော သီရိလင်္ကာ လွှတ်တော်ရွေးကောက်ပွဲ၌ သမ္မတ မဟင်ဒါရာဇာပက်ဆာ၏ ပါတီကအနိုင်ရခဲ့သည်။
သမ္မတ၏ United People's Freedom Alliance (UPFA) က အမတ်နေရာ ၂၂၅ နေရာအနက် ၁၁၇နေရာရရှိခဲ့ပြီး အမတ် ၄၅ နေရာ ကိုကြေညာရန် ကျန်ရှိနေသည်ဟု ရွေးကောက်ပွဲကော်မရှင် ထုတ်ပြန်ချက်အရ သိရသည်။ အဓိကအတိုက် အခံ United National Party (UNP) ကအမတ်နေရာ ၄၆ နေရာရရှိခဲ့ သည်။ မကြေညာရသေးသော အမတ်နေရာ ၂၅ နေရာအနက် ၂၄ နေရာကို UPFA ပါတီက ရရှိနိုင်သည်ဟုဆိုသော်လည်း အခြေခံဥပဒေပြင်ဆင်ရေး လုပ်ဆောင်နိုင်မည့် အမတ်နေရာ သုံးပုံနှစ်ပုံရရှိရန် အမတ်ကိုးနေရာ လိုအပ်ဆဲဖြစ်သည်။
ယခုလွှတ်တော်ရွေးကောက်ပွဲ သည် ၂၀၀၉ခုနှစ်၊ မေလတွင် တမီလ်သူပုန်များကို အောင်နိုင်ခဲ့ပြီးနောက် ပထမဆုံးပြုလုပ်ခြင်းဖြစ်ပြီး မဲပေးသူအရေအတွက် စံချိန်တင် လျော့ကျခဲ့ကြောင်း သိရကာ မဲအတုပြုလုပ်ခြင်းရှိခဲ့ကြောင်းသိရသည်။ သမ္မတရာဇာပက်ဆာသည် သမ္မတရွေး ကောက်ပွဲတွင် အနိုင်ရပြီးသုံးလအကြာတွင် လွှတ်တော်ရွေးကောက်ပွဲ၌ ထပ် မံအနိုင်ရရန် အခြေအနေ ကောင်းနေသည်။ တမီလ်သူပုန်များကို တိုက်ခိုက်ရာတွင် ပူးတွဲဦးဆောင်ခဲ့ပြီး သမ္မတ ရွေးကောက်ပွဲ၌ အဓိကပြိုင်ဘက်ဖြစ်ခဲ့သူ စစ်ဦးစီးချုပ်ဟောင်း ဆာရတ်ဖွန်ဆီကာ၏ပါတီသည်လည်း ဝင်ရောက်ယှဉ်ပြိုင်ခဲ့ရာ အမတ်ငါးနေရာသာ ရရှိခဲ့သည်။
## ကိုးကား